
Druhý dodatkový protokol k Svetovému poštovému dohovoru

[bookmark: _Hlk147358123]Splnomocnenci vlád členských krajín Svetovej poštovej únie, ktorí sa stretli na kongrese v Dubaji, vzhľadom na článok 29 ods. 2 Ústavy Svetovej poštovej únie uzavretej vo Viedni 
10. júla 1964, prijali, vo vzájomnom súlade a s výhradou článku 24 ods. 3 a 5 uvedenej Ústavy, nasledujúce zmeny Svetového poštového dohovoru.

Článok I
(Článok 4 pozmenený)
Sloboda tranzitu

1.	Sloboda tranzitu je vyjadrená v článku 1 Ústavy. Zaväzuje každú členskú krajinu zabezpečiť, aby jej určené poštové podniky prepravovali priame závery a listové zásielky v otvorenom tranzite, ktoré im odovzdá iný určený poštový podnik, vždy najrýchlejšími cestami a najbezpečnejšími prostriedkami, ktoré používajú pre vlastné zásielky. Táto zásada sa rovnako vzťahuje aj na nesprávne smerované zásielky a nesprávne prepravené závery. 

[bookmark: _Hlk208914842]2.	Členské krajiny, ktoré sa nezúčastňujú na výmene poštových zásielok obsahujúcich nákazlivé látky alebo rádioaktívne látky, majú možnosť nepovoliť prepravu týchto zásielok v tranzite cez ich územie. Pokiaľ ide o otvorený tranzit, to isté platí rovnako pre tlačivá, periodickú tlač, časopisy a balíčky, ktorých obsah nevyhovuje vnútroštátnym právnym predpisom upravujúcim podmienky ich uverejnenia alebo obehu v prechádzanej krajine. Okrem toho sa do otvoreného tranzitu neprepúšťajú vrecia M.

3.	Sloboda tranzitu pre balíky je zaručená na celom území Únie. 

4.	Ak členská krajina nedodržuje ustanovenia o slobode tranzitu, môžu ostatné členské krajiny zastaviť poskytovanie poštových služieb s touto členskou krajinou. 


Článok II
(Článok 6 pozmenený)
Poštové známky

1.	Označenie „poštová známka“ je chránené týmto Dohovorom a je výlučne vyhradené pre známky, ktoré plnia podmienky tohto článku a vykonávacieho poriadku. 

2.	Poštová známka:
2.1	je vydávaná a uvádzaná do obehu výlučne pod autoritou členskej krajiny alebo územia v súlade s Aktmi Únie; 
2.2 	je prejavom suverenity a predstavuje dôkaz zaplatenia výplatného, ktoré zodpovedá jej nominálnej hodnote, keď je nalepená na poštovú zásielku, v súlade s Aktmi Únie; 
2.3 	musí byť v obehu v členskej krajine alebo na vydávajúcom území a používa sa na účely výplatného alebo filatelie v súlade s vnútroštátnymi predpismi; 
2.4	musí byť dostupná všetkým zákazníkom, ktorí sa nachádzajú v členskej krajine alebo na vydávajúcom území.

3.	Poštová známka obsahuje:
3.1	latinkou[footnoteRef:2] napísaný názov členskej krajiny alebo vydávajúceho územia, alebo v prípade ak je Medzinárodný úrad SPÚ požiadaný členskou krajinou alebo vydávajúcim územím, skratku alebo iniciály oficiálne reprezentujúce členskú krajinu alebo vydávajúce územie, v súlade s podmienkami stanovenými vo vykonávacom poriadku k Dohovoru;  [2:  Odchýlka je povolená Spojenému kráľovstvu ako krajine, kde bola objavená poštová známka.] 

3.2	nominálnu hodnotu vyjadrenú: 
3.2.1 v zásade v úradnej mene členskej krajiny alebo vydávajúceho územia alebo predstavenú vo forme písmena alebo symbolu; 
3.2.2 inými špecifickými identifikačnými znakmi; 

4.	Štátne znaky, úradné kontrolné znaky a symboly medzivládnych organizácií uvedené na poštových známkach sú chránené podľa Parížskeho dohovoru na ochranu duševného vlastníctva. 

5.	Námety a motívy poštových známok:
5.1	musia byť v súlade s duchom preambuly Ústavy Únie a s rozhodnutiami prijatými orgánmi Únie; 
5.2 	musia mať úzky vzťah s kultúrnou identitou členskej krajiny alebo územia alebo prispievať k šíreniu kultúry alebo udržiavaniu mieru; 
5.3 	musia mať, ak ide o spomienky na osobnosti alebo udalosti, ktoré nie sú z členskej krajiny alebo vydávajúceho územia, úzke prepojenie s uvedenou členskou krajinou alebo územím; 
5.4 	nesmú mať politický charakter alebo byť hanlivé voči osobnosti alebo krajine; 	
5.5 	musia mať dôležitý význam pre členskú krajinu alebo pre územie. 

6.	Poštové výplatné značky, odtlačky výplatných strojov a odtlačky urobené tlačiarenským lisom alebo inými tlačiarenskými alebo pečiatkovacími postupmi podľa ustanovení Aktov Únie sa môžu používať len s povolením členskej krajiny alebo územia.

7.	Pred vydaním poštových známok s použitím nových materiálov alebo nových technológií členské krajiny oznámia Medzinárodnému úradu potrebné informácie týkajúce sa ich kompatibility s fungovaním strojov určených na spracovanie listových zásielok. Medzinárodný úrad o tom informuje ostatné členské krajiny a ich určené poštové podniky. 


Článok III
(Článok 9 pozmenený)
Porušenie pravidiel

1.	Poštové zásielky
1.	Členské krajiny sa zaväzujú prijať potrebné opatrenia na zamedzenie ďalej uvedených činov a stíhanie a potrestanie osôb, ktoré spáchajú tieto činy:
1.1.1	vkladanie narkotík, psychotropných látok alebo nebezpečného tovaru do poštových zásielok, ktoré nie sú výslovne povolené týmto Dohovorom a vykonávacím poriadkom;
1.1.2	vkladanie takých vecí do poštových zásielok, ktoré majú pedofilný charakter alebo pornografický charakter s použitím detí.

2.	Výplatné všeobecne a osobitne prostriedky výplatného 
2.1	Členské krajiny sa zaväzujú prijať potrebné opatrenia, aby zamedzili, stíhali a potrestali porušenie pravidiel týkajúcich sa prostriedkov výplatného, ktoré sú uvedené v tomto Dohovore, a to:
2.1.1	poštové známky v obehu alebo stiahnuté z obehu;
2.1.2	výplatné značky;
2.1.3	odtlačky výplatných strojov alebo iné otlačky urobené tlačiarenským lisom.
2.1.4 	(zrušený)
2.2	Na účely tohto Dohovoru sa porušením pravidiel týkajúcich sa prostriedkov výplatného rozumie jeden z ďalej uvedených činov, ktoré boli spáchané akoukoľvek osobou so zámerom nezákonne obohatiť seba alebo iné osoby. Potrestané musia byť nasledujúce činy:
2.2.1	falšovanie, napodobňovanie alebo zneužitie prostriedkov výplatného, alebo každý nedovolený alebo nezákonný čin spojený s ich neoprávnenou výrobou; 
2.2.2	výroba, používanie, uvedenie do obehu, obchodovanie, distribúcia, rozširovanie, preprava, predstavovanie alebo vystavovanie (aj vo forme katalógov alebo na reklamné účely) falšovaných, napodobňovaných alebo zneužitých prostriedkov výplatného; 
2.2.3	používanie alebo uvedenie do obehu prostriedkov výplatného, ktoré už boli použité na poštové účely; 
2.2.4	pokusy smerujúce k spáchaniu jedného z uvedených porušení pravidiel.

3.	Reciprocita
3.1	Ak ide o sankcie, nemožno robiť žiadny rozdiel medzi činmi uvedenými v odseku 2, či už ide o národné, alebo zahraničné prostriedky výplatného; toto ustanovenie nesmie byť predmetom žiadnych zákonných alebo zmluvných podmienok reciprocity.


Článok IV
(Článok 12 pozmenený)
Podávanie listových zásielok v zahraničí 

1.	Nijaký určený poštový podnik nemusí prepravovať ani dodávať adresátom listové zásielky, ktoré odosielatelia zdržujúci sa na území členskej krajiny podali alebo dali podať v cudzej krajine s cieľom využiť jej priaznivejšie cenové podmienky.

2.	Ustanovenia odseku 1 platia bez rozdielu tak na listové zásielky vyhotovené v krajine sídla odosielateľa a potom prepravované cez hranice, ako aj na listové zásielky vyhotovené v cudzej krajine.

3.	Určený poštový podnik krajiny určenia môže vyžadovať od určeného poštového podniku krajiny podania zaplatenie sadzieb vnútroštátneho styku. Ak určený poštový podnik krajiny podania nesúhlasí so zaplatením týchto sadzieb v lehote stanovenej určeným poštovým podnikom krajiny určenia, môže určený poštový podnik krajiny určenia buď vrátiť zásielky určenému poštovému podniku krajiny podania, pričom je oprávnený požadovať úhradu nákladov na vrátenie, alebo zaobchádzať s nimi podľa svojich vnútroštátnych právnych predpisov.

4.	Nijaký určený poštový podnik nie je povinný bez primeranej odmeny prepravovať alebo dodávať adresátom listové zásielky, ktoré odosielatelia podali alebo dali podať vo veľkých množstvách v inej krajine než v tej, v ktorej sídlia, ak hodnota terminálnych odmien je nižšia ako hodnota, ktorá by vznikla, keby boli zásielky podané v krajine sídla odosielateľov. Určené poštové podniky krajiny určenia majú právo požadovať od určeného poštového podniku krajiny podania odmenu úmernú vynaloženým nákladom, ktorá nesmie presiahnuť vyššiu z týchto dvoch hodnôt: buď 80 % sadzby vnútroštátneho styku platnej pre rovnocenné zásielky, alebo sadzby uplatňované podľa článku 28 ods. 15. Ak určený poštový podnik krajiny podania nesúhlasí so zaplatením požadovanej sumy v lehote stanovenej určeným poštovým podnikom krajiny určenia, môže určený poštový podnik krajiny určenia buď vrátiť zásielky určenému poštovému podniku krajiny podania, pričom je oprávnený požadovať zaplatenie nákladov za vrátenie, alebo zaobchádzať s nimi podľa svojich vnútroštátnych právnych predpisov.




Článok V
(Článok 14 pozmenený)
Kvalita služby

0bis	Kvalita služby
0bis.1	Kvalita služby zahŕňa činnosti zamerané na všetky aspekty poskytovania služby s cieľom zabezpečiť účinné, dostupné a kvalitné univerzálne poštové služby.
0bis.2	Kvalita služby zahŕňa najmä, nie však výlučne, činnosti hodnotenia, zlepšovania kvality, certifikácie a zabezpečovania súladu, podporované elektronickým obchodom a robustnou a spoľahlivou sieťou zameranou na dopyt a riadenie logistického reťazca.

0ter	Normy a ciele kvality služby
0ter.1	Členské krajiny alebo ich určené poštové podniky stanovujú, uverejňujú a aktualizujú svoje normy a ciele distribúcie pre vstupujúce listové zásielky obsahujúce dokumenty, s povinným sledovaním distribúcie a bez neho, tak ako je uvedené vo vykonávacom poriadku. 
0ter.2	Členské krajiny alebo ich určené poštové podniky stanovujú, uverejňujú a aktualizujú normy a ciele distribúcie pre vstupujúce poštové zásielky s obsahom tovaru so sledovaním distribúcie, ako sa uvádza aj v príslušných kompendiách.
0ter.3	Členské krajiny alebo ich určené poštové podniky stanovujú a uverejňujú svoje normy a ciele vývozu týkajúce sa ich najvýznamnejších destinácií pre poštové zásielky tovar, ako sa uvádza v príslušných kompendiách.
0ter.4	Tieto normy a ciele zvýšené o čas, bežne požadovaný na preclenie, nie sú menej priaznivé než normy a ciele uplatňované na porovnateľné zásielky vnútroštátneho styku.
0ter.5	Členské krajiny alebo ich určené poštové podniky vyhodnocujú uplatňovanie noriem kvality služby.


Článok VI
(Článok 16 pozmenený)
Oslobodenie od poštových sadzieb

1.	Zásada
1.1	Prípady oslobodenia od poštových sadzieb sú výslovne uvedené v Dohovore. Vykonávací poriadok však môže určiť ustanovenia, ktoré predpokladajú oslobodenie od zaplatenia výplatného, tranzitných odmien, terminálnych odmien a príchodných podielov pre listové zásielky a poštové balíky, ktoré boli zaslané členskými krajinami, určenými poštovými podnikmi a regionálnymi úniami a týkajú sa poštových služieb. Okrem toho sú oslobodené od všetkých poštových sadzieb listové zásielky a poštové balíky odoslané Medzinárodným úradom SPÚ regionálnym úniám, členským krajinám a určeným poštovým podnikom. Členská krajina pôvodu alebo jej určený poštový podnik má však možnosť vyberať letecké príplatky za zásielky uvedené v poslednom prípade. 

2. Vojnoví zajatci a internované civilné osoby 
2.1	Okrem leteckých príplatkov sú oslobodené od všetkých poštových sadzieb listové zásielky, poštové balíky a zásielky poštových platobných služieb adresované vojnovým zajatcom alebo posielané vojnovými zajatcami, a to buď priamo, alebo prostredníctvom úradov, ktoré sú uvedené vo vykonávacích poriadkoch Dohovoru a Dohody o poštových platobných službách. Bojujúce osoby, prijaté a internované v neutrálnej krajine, sú postavené na roveň vojnovým zajatcom, pokiaľ ide o príslušné uplatňovanie predchádzajúcich ustanovení.
2.2	Ustanovenia uvedené v odseku 2.1 platia aj pre listové zásielky, poštové balíky a zásielky poštových platobných služieb, pochádzajúce z iných krajín a adresované internovaným civilným osobám alebo posielané internovanými civilnými osobami vymedzenými v Ženevskom dohovore z 12. augusta 1949 o ochrane civilných osôb počas vojny, a to buď priamo, alebo prostredníctvom úradov, ktoré sú uvedené vo vykonávacích poriadkoch Dohovoru a Dohody o poštových platobných službách.
2.3	Úrady uvedené vo vykonávacích poriadkoch Dohovoru a Dohody o poštových platobných službách sú oslobodené aj od poštových sadzieb za listové zásielky, poštové balíky a zásielky poštových platobných služieb týkajúce sa osôb uvedených v odsekoch 2.1 a 2.2, ktoré posielajú alebo dostávajú, a to buď priamo, alebo ako sprostredkovatelia. 
2.4	Balíky sú oslobodené od poštových sadzieb až do hmotnosti 5 kilogramov. Hranica hmotnosti sa zvyšuje na 10 kilogramov, ak ide o balíky, ktorých obsah je nedeliteľný, a ak ide o balíky, ktoré sú adresované táboru alebo táborovým dôverníkom („hommes de confiance“), s tým, aby boli dodané zajatcom
2.5	Vo vyúčtovaní medzi určenými poštovými podnikmi sa za služobné balíky a balíky vojnových zajatcov a internovaných civilných osôb nepočíta s podielmi s výnimkou odmien za leteckú prepravu používanú pre letecké balíky.

3.	Slepecké zásielky
3.1	Všetky slepecké zásielky zasielané organizácii, alebo organizáciou pre nevidomé osoby, alebo zasielané nevidomej osobe alebo ňou, sú oslobodené od všetkých poštových sadzieb, okrem leteckých príplatkov, a to v prípadoch, keď sú tieto zásielky povolené ako také vo vnútroštátnom styku určeného poštového podniku krajiny pôvodu.
3.2	V tomto článku:
3.2.1	pojem „nevidomá osoba“ označuje každú osobu zahrnutú v jej krajine úradne ako nevidomú, alebo slabozrakú, alebo ktorá zodpovedá definíciám nevidomej osoby alebo osoby so zníženou schopnosťou videnia Svetovej zdravotníckej organizácie;
3.2.2	sa organizáciou pre nevidomých označuje každá inštitúcia alebo združenie, ktoré úradne slúži nevidomým, alebo ich zastupuje; 
3.2.3	slepecké zásielky zahŕňajú každú korešpondenciu, publikáciu akéhokoľvek formátu (vrátane zvukových záznamov) a každé vybavenie alebo materiál vyrobený alebo upravený aby slúžil nevidomým osobám na prekonanie problémov, ktoré vyplývajú z ich zrakového postihnutia, ako je stanovené vo vykonávacom poriadku.


Článok VII
(Článok 17 pozmenený)
Základné služby

1.	Členské krajiny musia dbať o to, aby ich určené poštové podniky zabezpečovali prijímanie, spracovanie, prepravu a dodávanie listových zásielok. 

2.	Listové zásielky obsahujúce len dokumentov sú: 
2.1	prednostné zásielky a neprednostné zásielky s hmotnosťou do jedného kilogramu;
2.2	listy, lístky a tlačoviny s hmotnosťou do jedného kilogramu;
2.3	slepecké zásielky s hmotnosťou do sedem kilogramov.

3.	Listové zásielky obsahujúce tovar sú: 
3.1	prednostné a neprednostné balíčky s hmotnosťou do dvoch kilogramov;
3.2	slepecké zásielky s hmotnosťou do sedem kilogramov, ako je uvedené vo vykonávacom poriadku.

4.	Listové zásielky sa súčasne klasifikujú podľa rýchlosti ich spracovania a podľa ich obsahu, a to v súlade s vykonávacím poriadkom.

5.	V systéme klasifikácie, o ktorej sa hovorí v odseku 4, sa listové zásielky môžu tiež klasifikovať podľa ich formátu, a to na listy malého formátu (P), listy veľkého formátu (G) alebo balíčky (E). Veľkostné a hmotnostné limity sú stanovené vo vykonávacom poriadku. 

6.	Hmotnostné limity vyššie ako limity uvedené v odseku 2 a 3 sa používajú pre niektoré kategórie listových zásielok nepovinne, a to podľa podmienok stanovených vo vykonávacom poriadku. 

7.	Členské krajiny musia taktiež dbať na to, aby ich určené poštové podniky zabezpečovali prijímanie, spracovanie, prepravu a dodávanie balíkových zásielok do hmotnosti dvadsať kilogramov. 

8.	Hmotnostné limity vyššie ako dvadsať kilogramov sa používajú pre niektoré balíkové zásielky nepovinne, a to podľa podmienok uvedených vo vykonávacom poriadku. 


Článok VIII
(Článok 18 pozmenený)
Doplnkové služby

1.	Členské krajiny povinne zabezpečujú poskytovanie nasledujúcich doplnkových služieb:
1.1	službu doporučene pre vystupujúce a vstupujúce letecké a prednostné listové zásielky obsahujúce výlučne dokumenty;
1.2	službu sledované dodávanie pre vstupujúce letecké a prednostné listové zásielky obsahujúce tovar.

2.	Členské krajiny môžu zabezpečiť poskytovanie nasledujúcich nepovinných doplnkových služieb, a to v rámci vzťahov medzi určenými poštovými podnikmi, ktoré sa dohodli poskytovať tieto služby:
2.1	službu poistenie zásielok pre balíky a prednostné listové zásielky obsahujúce len dokumenty;
2.2	službu dobierka pre listové zásielky a balíky;
2.3	službu sledované dodávanie pre vstupujúce letecké a prednostné listové zásielky obsahujúce dokumenty a vystupujúce letecké a prednostné listové zásielky obsahujúce dokumenty a tovar;
2.4	službu do vlastných rúk pre doporučené listové zásielky alebo poistené listové zásielky obsahujúce len dokumenty;
2.5	službu distribúcie pre zásielky obsahujúce tovar „clo zaplatené“;
2.6	službu neskladné balíky;
2.7	službu „Consignment“ pre združené zásielky do cudziny, ktoré sú od jedného odosielateľa;
2.8	službu vrátenia tovarov, ktorá spočíva vo vrátení tovarov zo strany adresáta pôvodnému odosielateľovi, a to s jeho povolením;
2.9	osobitné vrecia obsahujúce noviny a časopisy, periodickú tlač, knihy a podobné tlačou vyhotovené dokumenty adresované tomu istému adresátovi na tú istú adresu, nazývané „vrecia M“ s hmotnosťou do tridsať kilogramov. 
3.	Nasledujúce doplnkové služby obsahujú súčasne povinné aj nepovinné časti:
3.1	služba odpovedných zásielok v medzinárodnom styku (CCRI/IBRS – Medzinárodná obchodná odpovedná služba), ktorá je v podstate nepovinná, ale všetky členské krajiny alebo ich určené poštové podniky sú povinné zabezpečiť vrátenie zásielok CCRI/IBRS;
3.2	(zrušený)
3.3	služba doručenka pre doporučené a poistené listové zásielky obsahujúce výlučne dokumenty; všetky členské krajiny alebo ich určené poštové podniky prijímajú doručenky pre vstupujúce zásielky, avšak poskytovanie služby doručenka pre vystupujúce zásielky je nepovinné; 
3.4	služba potvrdenie o dodaní pre poštové balíky; všetky členské krajiny alebo ich určené poštové podniky prijímajú vstupujúce poštové balíky so službou potvrdenie o dodaní, avšak poskytovanie služby potvrdenie o dodaní pre vystupujúce poštové balíky je nepovinné.

4.	Tieto služby a ich sadzby sú opísané vo vykonávacom poriadku.

5.	Ak niektoré z nasledujúcich služieb sú predmetom osobitných sadzieb vo vnútroštátnom styku, určené poštové podniky sú oprávnené vyberať rovnaké sadzby za medzinárodné zásielky, a to podľa podmienok stanovených vo vykonávacom poriadku
5.1	dodávanie balíčkov nad 500 gramov;
5.2	podávanie listových zásielok po rozhodujúcom čase;
5.3	podávanie zásielok mimo bežných otváracích hodín priehradky;
5.4	zber zásielok u odosielateľa;
5.5	vyzdvihnutie listovej zásielky mimo bežných otváracích hodín pošty;
5.6	poste restante;
5.7	uloženie listových zásielok nad 500 gramov (s výnimkou slepeckých zásielok) a poštových balíkov;
5.8	dodávanie balíkov podľa oznámenia o príchode;
5.9	úhrada za riziko vyššej moci;
5.10	dodávanie listových zásielok mimo bežných otváracích hodín pošty.


Článok IX
(Článok 19 pozmenený)
Nepovolené zásielky. Zákazy

1.	Všeobecné ustanovenia
1.1	Zásielky, ktoré nespĺňajú podmienky stanovené v Dohovore a vo vykonávacom poriadku, sa neprijímajú. Vôbec sa neprijímajú zásielky, ktoré sú odosielané s podvodným úmyslom alebo s úmyslom vyhnúť sa úplnému zaplateniu príslušných sadzieb.
1.2	Výnimky zo zákazov, ktoré sú obsiahnuté v tomto článku, sú stanovené vo vykonávacom poriadku.
1.3	Všetky členské krajiny alebo ich určené poštové podniky majú možnosť rozšíriť zákazy obsiahnuté v tomto článku, ktoré sa môžu uplatniť ihneď po ich zahrnutí do príslušného kompendia. Ktorákoľvek členská krajina alebo jej určený poštový podnik, ktorý si praje rozšíriť alebo upraviť zoznam zakázaných položiek alebo položiek podmienečne prijatých ako dovoz (alebo tranzit), musí o tejto skutočnosti informovať Medzinárodný úrad, ktorý následne zodpovedajúcim spôsobom aktualizuje príslušné kompendium.

2.	Zákazy, ktoré sa týkajú všetkých druhov zásielok 
2.1	Do všetkých druhov zásielok je zakázané vkladať nasledujúce veci:
2.1.1	narkotiká a psychotropné látky definované Medzinárodným úradom pre kontrolu omamných látok (INCB) alebo iné nedovolené drogy zakázané v krajine určenia;
2.1.2	obscénne alebo nemravné veci;
2.1.3	falšované a odcudzené veci;
2.1.4	iné veci, ktorých dovoz alebo obeh sú v krajine určenia zakázané;
2.1.5	veci, ktoré môžu svojou povahou alebo balením vystaviť poštových zamestnancov alebo širokú verejnosť nebezpečenstvu, znečistiť alebo poškodiť iné zásielky, poštové zariadenie alebo majetok patriaci tretím osobám;
2.1.6	dokumenty, ktoré majú charakter aktuálnej a osobnej korešpondencie vymieňanej medzi inými osobami, ako sú odosielateľ a adresát alebo osoby bývajúce s nimi.  

3.	Nebezpečný tovar
3.1	Do všetkých druhov zásielok je zakázané vkladať nebezpečný tovar opísaný v Dohovore a vykonávacom poriadku.
3.2	Do všetkých druhov zásielok je zakázané vkladať výbušné zariadenia a inertné vojenské materiály vrátane inertných granátov, inertných nábojov a iných analogických prvkov, ako aj napodobeniny takých zariadení a prvkov. 
3.3	Výnimočne môže byť povolený nebezpečný tovar, a to medzi členskými krajinami ktoré prejavili vôľu ho prijímať buď vzájomne alebo jedným smerom, za predpokladu, že sú v súlade s vnútroštátnymi a medzinárodnými predpismi pre prepravu. 

4.	Živé zvieratá
4.1	Do všetkých druhov zásielok je zakázané vkladať živé zvieratá. 
4.2	V listových zásielkach okrem doporučených a poistených zásielok sú výnimočne povolené nasledujúce zvieratá: 
4.2.1	včely, pijavice a hodvábniky;
4.2.2	cudzopasníky a ničitelia škodlivého hmyzu určené na kontrolu tohto hmyzu a vymieňané medzi úradne uznanými inštitúciami;
4.2.3 	muchy z čeľade drosophilidae používané na lekársky biologický výskum medzi úradne uznanými inštitúciami.
4.3 	V balíkoch sú výnimočne povolené nasledujúce zvieratá: 
4.3.1 	živé zvieratá, ktorých preprava poštou je povolená vnútroštátnymi právnymi predpismi príslušných krajín.

5.	Vkladanie korešpondencie do balíkov
5.1	Do poštových zásielok je zakázané vkladať nasledujúce veci:
5.1.1	korešpondenciu, s výnimkou archívnych kusov, vymieňanú medzi osobami inými než odosielateľ a adresát alebo osoby bývajúce s nimi.

6.	Mince, bankovky a iné cenné veci
6.1	Je zakázané vkladať mince, bankovky, papierové peniaze alebo akékoľvek cenné papiere na doručiteľa, cestovné šeky, platinu, zlato alebo striebro, spracované alebo nespracované, drahokamy, klenoty alebo iné cenné veci: 
6.1.1	do listových zásielok bez služby poistenie;
6.1.1.1	ak to však vnútroštátne právne predpisy krajín pôvodu a krajín určenia povoľujú, môžu byť cenné veci uvedené v odseku 6.1 a majúce výlučne charakter dokumentov odosielané v zatvorenej obálke ako doporučené zásielky;
6.1.1bis	do poistených listových zásielok, s výnimkou cenných vecí uvedených v odseku 6.1 majúcich výlučne charakter dokumentov, ktoré môžu byť odosielané v zatvorenej obálke ako poistené zásielky, ak to umožňujú vnútroštátne právne predpisy krajiny pôvodu a krajiny určenia;
6.1.2	do balíkov bez služby poistenie okrem prípadov, ak to povoľujú vnútroštátne právne predpisy krajín pôvodu a krajín určenia;
6.1.3	do balíkov bez služby poistenie vymieňaných medzi dvoma krajinami, ktoré povoľujú balíky so službou poistenie;
6.1.3.1	okrem uvedeného každá členská krajina alebo určený poštový podnik môže zakázať vkladanie zlatých prútov do balíkov so službou poistenie alebo bez služby poistenie pochádzajúcich z jej územia alebo na jej územie, určených alebo prevážaných cez jej územie v otvorenom tranzite; môže obmedziť aj skutočnú hodnotu týchto zásielok. 

7.	Tlačoviny a slepecké zásielky 
7.1	nemôžu mať nijaké poznámky alebo obsahovať dokument, ktorý má charakter korešpondencie; 
7.2	nemôžu obsahovať nijakú poštovú známku alebo inú formu výplatného s pečiatkou alebo bez pečiatky ani nijaký dokument predstavujúci peňažnú hodnotu s výnimkou prípadov, keď zásielka obsahuje predplatený lístok, obálku alebo pásku na účely jej návratu, na ktorej je vytlačená adresa odosielateľa zásielky alebo jeho zástupcu v krajine podania alebo určenia pôvodnej zásielky. 

8.	Zaobchádzanie s neoprávnene prijatými zásielkami 
8.1	Zaobchádzanie s neoprávnene prijatými zásielkami je uvedené vo vykonávacom poriadku. Zásielky, ktoré obsahujú veci uvedené v odsekoch 2.1.1, 2.1.2, 3.1 a 3.2, sa však za žiadnych okolností nesmú prepravovať na miesto ich určenia, dodávať adresátom alebo vracať na miesto pôvodu. Ak veci uvedené v odseku 2.1.1 budú objavené počas tranzitu, bude sa s nimi zaobchádzať v súlade s vnútroštátnymi právnymi predpismi tranzitnej krajiny. Ak veci uvedené v odsekoch 3.1 a 3.2 budú objavené počas prepravy, príslušný určený poštový podnik je oprávnený ich zo zásielok odstrániť a zničiť. Určený poštový podnik potom môže prepravovať zostávajúcu časť zásielky na miesto určenia spolu s informáciou o odstránení neprípustnej veci. 

Článok X
(Článok 22 pozmenený)
Zodpovednosť určených poštových podnikov. Náhrady 

1.	Všeobecné ustanovenia
1.1	Okrem prípadov uvedených v článku 23, určené poštové podniky zodpovedajú za:
1.1.1	stratu, vykradnutie alebo poškodenie doporučených zásielok, obyčajných balíkov a poistených zásielok;
1.1.2	vrátenie doporučených zásielok, poistených zásielok a obyčajných balíkov bez udania dôvodu ich nedoručenia. 
1.2	Určené poštové podniky sú viazané zodpovednosťou za zásielky uvedené v odsekoch 1.1.1 a 1.1.2. 
1.3	V každom inom prípade, ktorý nie je v tomto Dohovore, určené poštové podniky nezodpovedajú. 
1.4	Ak strata alebo úplné poškodenie doporučenej zásielky, obyčajného balíka a poistenej zásielky je zapríčinené vyššou mocou, za ktoré sa nevypláca náhrada škody, odosielateľ má právo na vrátenie sadzieb zaplatených za podanie zásielky s výnimkou sadzby za poistenie.
1.5	Výška náhrady, ktorá má byť zaplatená, nemôže byť vyššia ako sumy, ktoré sú uvedené vo vykonávacom poriadku. 
1.6	V prípade zodpovednosti sa vo výške náhrady, ktorá má byť vyplatená, neberú do úvahy nepriame škody, ušlý zisk alebo morálna ujma. 
1.7	Všetky ustanovenia, ktoré sa týkajú zodpovednosti určených poštových podnikov, musia byť presné, povinné a úplné. Určené poštové podniky nepreberajú v žiadnom prípade – ani v prípade vážnej chyby – zodpovednosť nad hranice uvedené v Dohovore a vykonávacom poriadku. 

2.	Doporučené zásielky
2.1	V prípade straty, úplného vykradnutia alebo úplného poškodenia doporučenej zásielky má odosielateľ právo na náhradu vo výške, ktorá je stanovená vo vykonávacom poriadku. Ak odosielateľ požaduje nižšiu sumu, ako je suma stanovená vo vykonávacom poriadku, určené poštové podniky majú možnosť vyplatiť túto nižšiu sumu a na základe tejto sumy získajú refundácie od príslušných určených poštových podnikov. 
2.2	Ak je doporučená zásielka čiastočne vykradnutá alebo čiastočne poškodená, odosielateľ má právo na náhradu škody zodpovedajúcu v zásade skutočnej hodnote poškodenia alebo vykradnutia. 

3.	Obyčajné balíky
3.1	V prípade straty, úplného vykradnutia alebo úplného poškodenia obyčajného balíka má odosielateľ právo na náhradu škody vo výške stanovenej vo vykonávacom poriadku. Ak odosielateľ požaduje nižšiu sumu, ako je stanovená vo vykonávacom poriadku, určené poštové podniky majú možnosť vyplatiť túto nižšiu sumu a na základe tejto sumy získajú refundáciu od príslušných určených poštových podnikov. 
3.2	Ak je obyčajný balík čiastočne vykradnutý alebo čiastočne poškodený, odosielateľ má právo na náhradu škody zodpovedajúcu v zásade skutočnej hodnote poškodenia alebo vykradnutia. 
3.3	Určené poštové podniky sa môžu dohodnúť, že budú vo svojom vzájomnom styku uplatňovať sumu za balík stanovenú vo vykonávacom poriadku bez ohľadu na jeho hmotnosť.

4.	Poistené zásielky
4.1	V prípade straty, úplného vykradnutia alebo úplného poškodenia poistenej zásielky má odosielateľ právo na náhradu zodpovedajúcu v zásade výške poistenia v DTS. 
4.2	Ak je poistená zásielka čiastočne vykradnutá alebo čiastočne poškodená, odosielateľ má právo na náhradu škody zodpovedajúcu v zásade skutočnej hodnote vykradnutia alebo poškodenia. Tá však nesmie v žiadnom prípade prekročiť výšku poistenia v DTS. 

5.	V prípade vrátenia listovej zásielky so službou doporučene alebo poistenie, pri ktorej nie je uvedený dôvod nedoručenia, má odosielateľ právo iba na vrátenie sadzieb zaplatených za podanie zásielky.

6.	V prípade vrátenia balíka, pri ktorom nie je uvedený dôvod nedoručenia, má odosielateľ právo na vrátenie sadzieb zaplatených za podanie balíka v krajine pôvodu a na výdavky spojené s vrátením balíka z krajiny určenia. 

7.	V prípadoch uvedených v odsekoch 2, 3 a 4 sa náhrada vypočíta podľa bežnej ceny, prepočítanej na DTS, vecí alebo tovarov tej istej povahy v mieste a v čase podania zásielky na prepravu. Ak sa bežná cena nedá zistiť, náhrada sa vypočíta podľa obvyklej hodnoty vecí alebo tovarov odhadnutej podľa tých istých podkladov. 

8.	Ak sa poskytuje náhrada za stratu, úplné vykradnutie alebo za úplné poškodenie doporučenej zásielky, obyčajného balíka alebo poistenej zásielky, má odosielateľ alebo prípadne adresát tiež právo na vrátenie sadzieb a poplatkov zaplatených za podanie zásielky s výnimkou sadzby za službu doporučene alebo poistenie. To isté platí pre doporučené zásielky, obyčajné balíky alebo poistené zásielky odmietnuté adresátmi pre ich zlý stav, ak je tento stav pripísateľný určenému poštovému podniku, ktorý je za tento stav viazaný zodpovednosťou.
 
9.	Napriek ustanoveniam v odsekoch 2, 3 a 4 2, 3 a 4 má adresát právo na náhradu za vykradnutú, poškodenú alebo stratenú doporučenú zásielku, obyčajný balík alebo poistenú zásielku, ak sa odosielateľ zriekne písomne svojich práv v jeho prospech. Toto zrieknutie nie je nutné v prípadoch, keď by odosielateľ a adresát boli tá istá osoba. 

10.	Určený poštový podnik krajiny pôvodu môže odosielateľom vo svojej krajine poskytovať náhrady určené jej vnútroštátnymi právnymi predpismi za doporučené zásielky a balíky bez služby poistenie s podmienkou, že tie nebudú nižšie ako náhrady stanovené v odsekoch 2.1 a 3.1. To isté platí pre určený poštový podnik krajiny určenia, ak sa náhrada vypláca adresátovi. Sumy stanovené v odsekoch 2.1 a 3.1 sa však uplatňujú: 
10.1	v prípade postihu zodpovedného určeného poštového podniku;
10.2	ak sa odosielateľ zriekne svojich nárokov v prospech adresáta. 

11.	K tomuto článku sa neuznáva žiadna výhrada týkajúca sa prekročenia lehoty reklamácií a platenia náhrady určeným poštovým podnikom vrátane lehôt a podmienok určených vo vykonávacom poriadku s výnimkou prípadu dvojstrannej dohody. 


Článok XI
(Článok 23 pozmenený)

Oslobodenie členských krajín a určených poštových podnikov od zodpovednosti

1.	Určené poštové podniky sú oslobodené od zodpovednosti za doporučené zásielky, balíky a poistené zásielky, ak ich dodali podľa podmienok stanovených ich vnútroštátnymi právnymi predpismi pre zásielky rovnakého druhu. Zodpovednosť však trvá: 
1.1	ak sa zistilo vykradnutie alebo poškodenie buď pred dodaním zásielky, alebo po ňom;
1.2	ak adresát alebo odosielateľ v prípade vrátenia zásielky do miesta pôvodu vysloví výhrady pri prevzatí vykradnutej alebo poškodenej zásielky, ak túto možnosť povoľujú vnútroštátne právne predpisy;
1.3	ak doporučená zásielka bola dodaná do poštovej schránky a adresát v priebehu reklamácie vyhlási, že zásielku nedostal, ak túto možnosť povoľujú vnútroštátne právne predpisy;
1.4	ak adresát alebo v prípade vrátenia na miesto pôvodu odosielateľ balíka alebo poistenej zásielky oznámi bez meškania určenému poštovému podniku, ktorý mu zásielku dodal, že zistil škodu, aj keď mu bola zásielka správne odovzdaná; musí však dokázať, že k vykradnutiu alebo k poškodeniu nedošlo po doručení; výraz „bez meškania“ sa musí vysvetľovať v súlade s vnútroštátnymi právnymi predpismi.

2.	Členské štáty a určené poštové podniky nezodpovedajú:
2.1	v prípadoch vyššej moci s výhradou článku 18 ods. 5.9;
2.2	ak nemôžu podať vysvetlenie o zásielkach, pretože služobné doklady boli zničené vyššou mocou s tým, že ich zodpovednosť nebola dokázaná inak;
2.3	ak škoda bola spôsobená chybou alebo nedbalosťou odosielateľa alebo vznikla z povahy obsahu zásielky;
2.4	ak ide o zásielky, na ktorých obsah sa vzťahujú zákazy uvedené v článku 19;
2.5	ak podľa úradného oznámenia členskej krajiny určenia alebo určeného poštového podniku tejto krajiny boli zásielky zhabané podľa vnútroštátnych právnych predpisov tejto krajiny;
2.6	ak v prípade poistených zásielok tie boli podvodne poistené na vyššiu sumu, ako je skutočná hodnota obsahu;
2.7	ak zásielku odosielateľ nereklamoval v lehote do šiestich mesiacov odo dňa nasledujúceho po dni jej podania;
2.8	v prípade balíkov vojnových zajatcov a internovaných civilných osôb;
2.9	ak je odosielateľ podozrivý, že konal podvodne s cieľom získať náhradu škody.

3.	Členské krajiny a určené poštové podniky nepreberajú nijakú zodpovednosť za colné vyhlásenia, aj keď majú akúkoľvek formu, a za rozhodnutia colných orgánov pri prerokovaní zásielok predložených na colnú kontrolu. 


Článok XII
[Podnadpis A časti VII (Odmeňovanie) a článok 27 pozmenené]

Časť VII 
Odmeňovanie

A	Všeobecné ustanovenia o odmeňovaní a tranzitných odmenách 

Článok 27
Tranzitné odmeny

1.	Priame závery a zásielky v otvorenom tranzite vymieňané medzi dvoma určenými poštovými podnikmi alebo medzi dvomi poštami tej istej členskej krajiny prostredníctvom služieb jedného alebo viacerých iných určených poštových podnikov (služby tretích strán) podliehajú zaplateniu tranzitných odmien. Tie predstavujú odmenu za služby týkajúce sa pozemného, námorného a leteckého tranzitu. Táto zásada sa uplatňuje rovnako na nesprávne smerované zásielky a nesprávne prepravené závery.

2.	Balíky vymieňané medzi dvoma určenými poštovými podnikmi alebo medzi dvomi poštami tej istej krajiny prostredníctvom pozemných služieb jedného alebo viacerých ďalších určených poštových podnikov podliehajú v prospech určených poštových podnikov, ktoré sa podieľajú na pozemnej preprave, zaplateniu tranzitných pozemných podielov stanovených vo vykonávacom poriadku, a to podľa príslušného vzialenostného pásma.

2.1	Za balíky v otvorenom tranzite sú sprostredkujúce určené poštové podniky oprávnené vyberať paušálnu
sadzbu za zásielku, ktorá je stanovená vo vykonávacom poriadku. 

2.2	Tranzitné pozemné podiely sú na ťarchu určeného poštového podniku krajiny pôvodu, pokiaľ vykonávací poriadok nestanovuje výnimky z tejto zásady. 

Článok XIII
(Článok 27bis doplnený)
Odmeňovanie. Všeobecné ustanovenia

1.	S výhradou oslobodení, ktoré sú uvedené vo vykonávacom poriadku, má každý určený poštový podnik, ktorý prijíma od iného určeného poštového podniku poštové zásielky, právo vyberať od odosielajúceho poštového podniku odmenu za náklady vyvolané prijatými poštovými zásielkami. 

2.	Pri uplatňovaní ustanovení týkajúcich sa poukazovania odmien určeným poštovým podnikom sú krajiny a územia klasifikované v súlade so zoznamami, ktoré zaviedol kongres na tento účel svojou Rezolúciou C 4/2025, a to nasledujúcim spôsobom: 
2.1	krajiny a územia, ktoré sú súčasťou cieľového systému do roku 2010 (skupina A);
2.2	krajiny a územia, ktoré sú súčasťou cieľového systému od roku 2010, od roku 2012 a od roku 2016 (skupina B);
2.3	krajiny a územia, ktoré sú súčasťou cieľového systému od roku 2027 (skupina C).

3.	Odmena sa zakladá na výkonnosti v oblasti kvality služby v krajine určenia. Rada pre poštovú prevádzku je preto oprávnená priznať príplatky k odmene uvedenej v článkoch 28 až 30 a v článku 33 s cieľom povzbudiť určené poštové podniky k účasti na kontrolných systémoch a odmeniť tie, ktoré plnia svoje ciele kvality. Rada pre poštovú prevádzku môže tiež stanoviť penále v prípade nedostatočnej kvality, avšak odmena nemôže byť nižšia než minimálna odmena uvedená v článkoch 28 až 30 a v článku 33. 

4.	Každý prijímajúci určený poštový podnik sa môže úplne alebo čiastočne vzdať odmeny stanovenej v odseku 1.

5.	Rada pre poštovú prevádzku je oprávnená priznávať príplatky k odmene a/alebo stanovovať sankcie súvisiace s dodržiavaním požiadaviek určenými poštovými podnikmi, pokiaľ ide o poskytovanie predbežných elektronických údajov pre balíčky (E) a balíky.

6.	Každý určený poštový podnik môže na základe dvojstrannej alebo mnohostrannej dohody uplatňovať iné systémy platieb na vyrovnanie účtov týkajúcich sa odmeny.

7.	Určené poštové podniky môžu pri výmene neprednostnej pošty fakultatívne uplatňovať zľavu            10 % zo sadzby terminálnych odmien uplatniteľných na prednostnú poštu.

8.	Prístup k službám vo vnútroštátnom styku. Priamy vstup
8.1	V zásade každý určený poštový podnik krajiny skupiny A sprístupňuje ostatným určeným poštovým podnikom sadzby, podmienky a náležitosti, ktoré ponúka v rámci vnútroštátneho styku, za rovnakých podmienok, aké ponúka vnútroštátnym zákazníkom. Určenému poštovému podniku krajiny určenia prináleží posúdiť, či určený poštový podnik krajiny pôvodu splnil alebo nesplnil podmienky priameho vstupu.
8.2	Určené poštové podniky krajín skupín B a C sa môžu rozhodnúť sprístupniť obmedzenému počtu určených poštových podnikov podmienky ponúkané v rámci ich vnútroštátneho styku, na skúšobné obdobie dvoch rokov. Po uplynutí tohto obdobia si musia zvoliť jednu z dvoch možností: prestať sprístupňovať podmienky ponúkané v rámci vnútroštátneho styku, alebo v tomto postupe pokračovať a sprístupniť podmienky ponúkané v rámci vnútroštátneho styku všetkým určeným podnikom.
8.3	Ak určené poštové podniky krajín skupín B a C požiadajú určené poštové podniky krajín skupiny A o uplatňovanie podmienok ponúkaných v rámci vnútroštátneho styku, musia sprístupniť všetkým určeným poštovým podnikom sadzby, podmienky a náležitosti ponúkané v rámci ich vnútroštátneho styku za rovnakých podmienok, aké sú ponúkané vnútroštátnym zákazníkom.
9.	Počnúc sadzbami uplatniteľnými od roku 2027 sa pre poistené balíky stanovuje doplnková odmena vo výške 1,500 DTS za zásielku v súlade s ustanoveniami vykonávacieho poriadku. Táto doplnková odmena sa znižuje na 0,300 DTS za zásielku, ak sadzby oznámené podľa článku 33 ods. 1.2 zahŕňajú potvrdenie o dodaní. Určené poštové podniky, ktoré uplatňujú sadzby na základe ustanovení článku 33 ods. 8.1, dostanú sumu v súlade s ustanoveniami tohto článku, zvýšenú o 0,300 DTS.

Článok XIV
(Článok 28 pozmenený)
Terminálne odmeny. Všeobecné ustanovenia

1. až 6. (zrušené)

1.	Odmena za listové zásielky vrátane hromadných zásielok, s výnimkou vriec M a zásielok CCRI sa stanovuje na základe uplatnenia sadzieb za zásielku a za kilogram, ktoré odrážajú náklady na spracovanie v krajine určenia. Sadzby uplatniteľné na prednostné zásielky vo vnútroštátnom styku, ktoré patria do rámca univerzálnej služby, slúžia ako referenčné hodnoty na výpočet sadzieb terminálnych odmien.

2.	Sadzby terminálnych odmien sa vypočítajú s prihliadnutím na klasifikáciu zásielok podľa ich formátu v súlade s ustanoveniami článku 17 ods. 5, ak sa to na vnútroštátny styk uplatňuje. 
2.1	Sadzby za zásielku a za kilogram sa stanovujú osobitne pre listové zásielky malého formátu (P) a veľkého formátu (G) a pre listové zásielky neskladného formátu (E) a  balíčky (E).

3.	Určené poštové podniky si vymieňajú oddelené závery na základe ich formátu a/alebo obsahu v súlade s podmienkami stanovenými vo vykonávacom poriadku. 

4.	Odmena za zásielky CCRI sa uplatňuje podľa príslušných ustanovení vykonávacieho poriadku. 

5.	V roku 2026 sa zložky za kilogram a za zásielku prepočítavajú na celkovú sadzbu za kilogram na základe celosvetového priemerného zloženia 1 kilogramu zásielok, podľa ktorého listové zásielky obsahujúce dokumenty (formáty P a G) predstavujú 6,36 zásielky s hmotnosťou 0,265 kilogramu a listové zásielky neskladného formátu (E) a balíčky (E) predstavujú 2,70 zásielky s hmotnosťou 0,735 kilogramu, s výnimkou tokov, pri ktorých sa zloženie 1 kilogramu zásielok určuje na základe vzorkovania v súlade s podmienkami stanovenými vo vykonávacom poriadku, a to takto:
5.1	všetky toky medzi krajinami skupiny A;
5.2	toky medzi krajinami skupiny B a medzi týmito krajinami a krajinami skupiny A presahujúce 50 ton;
5.3	toky medzi krajinami skupiny C a medzi týmito krajinami a krajinami skupín A a B presahujúce 75 ton.

6.	Od roku 2027 sa pri tokoch presahujúcich 15 ton listové zásielky rozdeľujú podľa obsahu vytvorením záverov pre zásielky obsahujúce dokumenty (formáty P a G) a balíčky (E).
6.1	Rada pre poštovú prevádzku určí dodatočné prevádzkové, štatistické a účtovné postupy potrebné na výmenu záverov oddelených podľa formátu a/alebo obsahu.
6.1.1	Pri tokoch nižších než 15 ton a pri tokoch presahujúcich 15 ton, pri ktorých je hmotnosť dokumentov nižšia než 25 ton, vymieňaných medzi krajinami skupiny A, sa rozdelenie podľa formátu a obsahu so štatistikou na určenie počtu zásielok na základe vzorkovania vykonáva vždy, ak o tom prijímajúci určený poštový podnik informuje druhú stranu najneskôr do 30. septembra predchádzajúceho roka, s uplatnením od 1. januára nasledujúceho roka.
6.2	Ak sú listové zásielky rozdelené na zásielky obsahujúce dokumenty (formáty P a G) a na balíčky (E), zložky za zásielku a za kilogram sa prepočítavajú na celkovú sadzbu za kilogram určenú na základe svetového priemerného počtu zásielok pre dokumenty a balíčky (E), a to takto:  
6.2.1	pre závery obsahujúce dokumenty (formáty P a G): 24,06 zásielky s hmotnosťou 1 kilogram;
6.2.2	pre závery obsahujúce balíčky (E): 3,66 zásielky s hmotnosťou 1 kilogram.
6.3	Pri tokoch, pri ktorých hmotnosť dokumentov presahuje 25 ton, sa počet zásielok uvedený v odseku 6.2.1 nahrádza počtom zásielok stanoveným na základe vzorkovania v súlade s podmienkami stanovenými vo vykonávacom poriadku.
6.3.1	Pri tokoch odosielaných krajinami skupiny C v rozmedzí od 15 do 75 ton sa uplatňuje celková sadzba za kilogram pre dokumenty (formáty P a G) určená na základe počtu zásielok uvedeného v odseku 6.2.1 a minimálnych sadzieb stanovených v článku 30 ods. 5, a to takto:
6.3.1.1	v roku 2027: 11,497 DTS za kilogram;
6.3.1.2	v roku 2028: 12,008 DTS za kilogram;
6.3.1.3	v roku 2029: 12,549 DTS za kilogram;
6.3.1.4	v roku 2030: 13,120 DTS za kilogram.
6.4	Ak sa listové zásielky rozdeľujú na zásielky obsahujúce dokumenty (formáty P a G) a balíčky (E), počet balíčkov (E) uvedený v odseku 6.2.2 sa nahrádza počtom zásielok určeným na základe údajov zo sčítania alebo vzorkovania v súlade s podmienkami vo vykonávacom poriadku, s výnimkou tokov odosielaných krajinami skupiny C v rozmedzí od 15 do 75 ton v roku 2027, pri ktorých sa uplatňuje sadzba 5,058 DTS za kilogram pre balíčky (E).

7.	Počnúc sadzbami platnými od roku 2027, pri tokoch, pri ktorých zásielky nie sú rozdelené podľa obsahu, sa zložky za kilogram a za zásielku prepočítavajú na celkovú sadzbu za kilogram na základe celosvetového priemerného zloženia 1 kilogramu zásielok, podľa ktorého dokumenty (formáty P a G) predstavujú 6,36 zásielky s hmotnosťou 0,265 kilogramu a  balíčky (E) predstavujú 2,70 zásielky s hmotnosťou 0,735 kilogramu.
7.1	Ak tok presahuje 15 ton a listové zásielky nie sú rozdelené podľa obsahu, určený poštový podnik krajiny určenia môže určiť zloženie toku pošty na základe vzorkovania v súlade s podmienkami stanovenými vo vykonávacom poriadku.
7.2	Ak tok odosielaný krajinou skupiny C presahuje 15 ton a listové zásielky nie sú rozdelené podľa obsahu, ustanovenia uvedené v odseku 6.3.1 a v článku 29 ods. 1.5.6.1 sa neuplatňujú.

8.	Pri tokoch pošty odosielaných krajinami skupiny C sa celková sadzba za kilogram uplatňuje takto:
8.1	v roku 2026, pod 75 ton: 6,472 DTS za kilogram;
8.2	v roku 2027, pod 15 ton: 6,767 DTS za kilogram;
8.3	v roku 2028, pod 15 ton: 7,071 DTS za kilogram;
8.4	v roku 2029, pod 15 ton: 7,389 DTS za kilogram;
8.5	v roku 2030, pod 15 ton: 7,724 DTS za kilogram.

9.	Vrecia M s hmotnosťou nižšou ako päť kilogramov sa považujú na účely platenia terminálnych odmien za päťkilogramové. Sadzby terminálnych odmien, ktoré sa majú uplatňovať pre vrecia M, sú nasledujúce:
9.1	v roku 2026: 1,153 DTS za kilogram;
9.2	v roku 2027: 1,205 DTS za kilogram;
9.3	v roku 2028: 1,259 DTS za kilogram;
9.4	v roku 2029: 1,316 DTS za kilogram;
9.5	v roku 2030: 1,375 DTS za kilogram.

10	Pre doporučené zásielky je stanovená doplnková odmena vo výške 1,745 DTS za zásielku v roku 2026, 2,500 DTS za zásielku v roku 2027, 2,613 DTS za zásielku v roku 2028, 2,731 DTS za zásielku v roku 2029 a 2,854 DTS za zásielku v roku 2030. Rada pre poštovú prevádzku je oprávnená zvýšiť odmenu za tieto služby a iné doplnkové služby, ak poskytované služby obsahujú dodatočné prvky, ktoré musia byť spresnené vo vykonávacom poriadku.

11.	Pre poistené zásielky obsahujúce dokumenty (formáty P a G) sa stanovuje doplnková odmena vo výške 2,045 DTS za zásielku v roku 2026, 2,800 DTS za zásielku v roku 2027, 2,913 DTS za zásielku v roku 2028, 3,031 DTS za zásielku v roku 2029 a 3,154 DTS za zásielku v roku 2030. Rada pre poštovú prevádzku je oprávnená zvýšiť odmenu za  za tieto služby a iné doplnkové služby, ak poskytované služby obsahujú dodatočné prvky, ktoré musia byť spresnené vo vykonávacom poriadku.

12.	Pre zásielky so službou sledovaného dodávania je stanovená doplnková odmena za zásielku podľa elementu služby v súlade s podmienkami vykonávacieho poriadku. Rada pre poštovú prevádzku je oprávnená priznať príplatky k odmenám za zásielky so službou sledovaného dodávania vo vzťahu k výkonnosti, čo sa týka elektronického prenosu informácií, tak ako je stanovené vo vykonávacom poriadku.

13.	Ak nie je dvojstranne dohodnuté inak, je pre balíčky (E), doporučené zásielky a zásielky so službou poistenie a službou sledovaného dodávania bez identifikátora vybaveného čiarovým kódom, alebo s identifikátorom vybaveným čiarovým kódom, ktorý nie je v súlade s odbornou normou SPÚ S10, stanovená ďalšia doplnková odmena 0,500 DTS za zásielku.  

11. [footnoteRef:3]	(zrušený) [3:  Číslovanie nezmenenej verzie Dohovoru.] 


14.	Odmena za vrátenie nedoručiteľných listových zásielok je stanovená vo vykonávacom poriadku.

15.	Na účely platenia terminálnych odmien sa listové zásielky podávané hromadne , v súlade s podmienkami uvedenými vo vykonávacom poriadku, označujú „hromadné zásielky“.  
15.1	Odmena za hromadné zásielky obsahujúce tovar sa stanovuje podľa ustanovení článku 29 ods. 1.4 alebo ods 1.2, podľa toho, čo je uplatniteľné. Podmienky uvedené v odsekoch  6.4 a 8 a v článku 29 ods. 1.5.6.1 a ods. 4 sa neuplatňujú.
15.2	Odmena za hromadné zásielky obsahujúce dokumenty (formáty P a G) sa určuje podľa ustanovení článku 30. Podmienky uvedené odsekoch 6.3.1 a 8 sa neuplatňujú.
15.3	Určený poštový podnik krajiny určenia môže požadovať odmenu uplatnením sadzieb za zásielku a za kilogram. V opačnom prípade sa odmena stanovuje uplatnením celkovej sadzby za kilogram na základe celosvetového priemerného zloženia 1 kilogramu zásielok pošty podľa odsekov 5 a 7 v závislosti od sadzieb za zásielku a za kilogram stanovených v článkoch 29 a 30. Podmienky uvedené v odseku 8 a v článku 29 ods. 1.5.6 a  4 sa pri výpočte celkovej sadzby za kilogram neuplatňujú.

14. a 15.[footnoteRef:4] (zrušené) [4:  Číslovanie nezmenenej verzie Dohovoru.] 


16.	K tomuto článku sa neuplatňuje žiadna výhrada.



Článok XV
(Článok 29 pozmenený)
Terminálne odmeny. Ustanovenia na výpočet sadzieb odmien pre listové zásielky neskladného formátu (E) a balíčky (E)

1.	Všeobecné ustanovenia
1.1	Ustanovenia tohto článku sa rovnakým spôsobom uplatňujú na odmeny za listové zásielky neskladného formátu (E) v roku 2026.
1.2	V roku 2026 sa budú sadzby za listové zásielky neskladného formátu (E) a balíčky (E) vypočítavať na základe riadku pre formát P/G s hmotnosťou 273 gramov, bez dane z pridanej hodnoty a iných daní, v súlade s článkom 30 ods. 1.
1.2.1	Sadzby v roku 2026 nesmú viesť k zvýšeniu príjmov pri listových zásielkach neskladného formátu (E) a balíčkoch (E) s hmotnosťou 273 gramov o viac než 13 % v porovnaní s rokom 2025.
1.2.2	V roku 2026 nesmú sadzby uvedené v odseku 1.2  presiahnuť 1,265 DTS za zásielku a 2,844 DTS za kilogram.
1.2.3	V roku 2026 nesmú byť sadzby uvedené v odseku 1.2 nižšie než 0,819 DTS za zásielku a 1,842 DTS za kilogram.
1.2.4	Ďalšie podmienky týkajúce sa výpočtu týchto sadzieb sú stanovené vo vykonávacom poriadku.
1.3	Počnúc sadzbami platnými od roku 2027 každý určený poštový podnik oznamuje Medzinárodnému úradu svoje vnútroštátne sadzby uplatniteľné na rovnocenné služby na účely výpočtu sadzieb pre  balíčky (E) v súlade s týmto článkom.
1.4	Okrem toho môžu určené poštové podniky úradne oznámiť Medzinárodnému úradu svoje samostatne vyhlásené sadzby odmien za zásielku a za kilogram, vyjadrené v miestnej mene alebo v DTS, ktoré sa budú uplatňovať počas nasledujúceho kalendárneho roka  na listové zásielky neskladného formátu (E) a  balíčky (E) v roku 2026 a od roku 2027 už len na balíčky (E), pričom tak musia urobiť najneskôr do 1. mája roka predchádzajúceho roku, kedy sa tieto samostatne vyhlásené sadzby odmien uplatnia. Medzinárodný úrad každý rok prepočíta samostatne vyhlásené sadzby, ktoré mu boli oznámené v miestnej mene, na DTS. Na prepočet sadzieb na DTS použije Medzinárodný úrad priemerný mesačný výmenný kurz za obdobie piatich mesiacov, ktoré sa končí posledným februárovým dňom roka predchádzajúceho roku, v ktorom sa budú uplatňovať samostatne vyhlásené sadzby. Takto získané sadzby sa oznámia prostredníctvom obežníka Medzinárodného úradu najneskôr do 1. júla roka predchádzajúceho roku, v ktorom sa budú uplatňovať samostatne vyhlásené sadzby. 
1.4.1	Sadzby uplatniteľné na listové zásielky neskladného formátu (E) a/alebo balíčky (E), ktoré sú samostatne vyhlásené v súlade s ustanoveniami tohto článku, nahrádzajú sadzby vypočítané podľa odseku 1.2.
1.5	S výhradou odseku 1.6. samostatne vyhlásené sadzby:
1.5.1	pri balíčku (E) s priemernou hmotnoťou 273 gramov nesmú byť vyššie než maximálne sadzby špecifické pre danú krajinu, vypočítané podľa odseku 1.6.; 
1.5.2	nesmú byť vyššie než 70 %, alebo než iné príslušné percento, podľa odseku 8 sumy vnútroštátnej sadzby platnej za jednu zásielku, ktorá je rovnocenná balíčkom (E), ktorú ponúka určený poštový podnik vo svojom vnútroštátnom styku a ktorá je v platnosti od 1. mája roka predchádzajúceho roku, v ktorom sa budú uplatňovať samostatne vyhlásené sadzby; 
1.5.3	musia vychádzať z platnej vnútroštátnej sadzby za jednu zásielku pri zásielkach v rámci vnútroštátneho styku určeného poštového podniku, pri ktorých sú určené maximálne rozmery a tvary balíčkov (E);  
1.5.4	musia byť oznámené všetkým určeným poštovým podnikom;
1.5.5	musia sa uplatňovať iba na balíčky (E);
1.5.6	musia sa uplatňovať na toky balíčkov (E), z krajín skupiny C, ak celkový tok zásielok presahuje 75 ton ročne; 
1.5.6.1	ak je celkový tok poštových zásielok nižší než 75 ton, ale vyšší než objemové medzné hodnoty stanovené v článku 28 ods. 6, na toky balíčkov (E) pochádzajúcich z krajín skupiny C sa uplatňujú tieto sadzby:
1.5.6.1.1	v roku 2028: 0,895 DTS za zásielku a 2,012 DTS za kilogram;
1.5.6.1.2	v roku 2029: 0,935 DTS za zásielku a 2,103 DTS za kilogram;
1.5.6.1.3	v roku 2030: 0,977 DTS za zásielku a 2,198 DTS za kilogram.
1.1.7 [footnoteRef:5]	(zrušený) [5:  Číslovanie nezmenenej verzie Dohovoru.] 

1.6	Samostatne vyhlásené sadzby za zásielku a za kilogram, ktoré sa uplatňujú na balíčky (E), nesmú byť vyššie než maximálne sadzby špecifické pre danú krajinu určené lineárnou regresiou 11 bodov, čo zodpovedá 70 %, alebo inému príslušnému percentu podľa odseku 8, sumy vnútroštátnej sadzby platnej pre jednu prednostnú zásielku, ktorá je rovnocenná sadzbe uplatňovanej na balíčky (E) s hmotnosťou 20 gramov, 35 gramov, 75 gramov, 175 gramov, 250 gramov, 375 gramov, 500 gramov, 750 gramov, 1 000 gramov, 1 500 gramov a 2 000 gramov, bez akýchkoľvek daní. 
1.6.1	To, či samostatne vyhlásené sadzby prekračujú maximálne sadzby, sa overí výpočtom  priemerného príjmu na základe najnovšieho svetového priemeru zloženia jedného kilogramu pošty, kde zásielka formátu E váži 273 gramov. V prípadoch, kedy samostatne vyhlásené sadzby prekračujú maximálne sadzby pri priemernej hmotnosti zásielky formátu E 273 gramov, sa uplatnia maximálne sadzby za zásielku a za kilogram. Prípadne sa daný určený poštový podnik môže rozhodnúť znížiť svoje samostatne vyhlásené sadzby na úroveň podľa odsekov 1.6 a 3, v závislosti od okolností. 
1.6.2	Ak sa na základe hrúbky dajú uplatniť viaceré vnútroštátne sadzby pre balíky, použije sa pre zásielky do 250 gramov najnižšia vnútroštátna sadzba a pre zásielky nad 250 gramov sa použije najvyššia vnútroštátna sadzba. 
1.6.3	Ak sa pri rovnocennej vnútroštátnej službe uplatňujú sadzby podľa zón, použije sa stredná sadzba tak, ako je to uvedené vo vykonávacom poriadku, a na určovanie strednej sadzby sa vylúčia vnútroštátne sadzby pre nesusediace zóny. Určenie zónovej sadzby, ktorá sa má použiť, môže tiež vychádzať zo skutočnej váženej priemernej vzdialenosti prijatých balíčkov (E) (pre posledný kalendárny rok). 
1.6.4	Ak rovnocenná vnútroštátna služba a príslušná sadzba zahŕňajú vlastnosti doplnkovej služby, ktoré nie sú súčasťou základnej služby, tzn. služby sledovania, odovzdanie oproti podpisu a poistenia, a takéto vlastnosti sa zriaďujú pre všetky váhové kategórie uvedené v odseku 1.6, odpočíta sa od vnútroštátnej sadzby príslušná vnútroštátna doplnková sadzba, doplnková sadzba alebo orientačný poplatok navrhnutý v Aktoch Únie podľa toho, ktorá suma je nižšia. Celková suma odpočítaná za všetky doplnkové vlastnosti nesmie prekročiť 25 % vnútroštátnej sadzby. 

2.	Ak maximálne sadzby špecifické pre danú krajinu vypočítané podľa odseku 1.6 povedú k tomu, že príjem za balíček (E) s hmotnosťou 273 gramov bude nižší než príjem za rovnakú zásielku s rovnakou hmotnosťou vypočítaný na základe nižšie uvedených sadzieb, nesmú byť samostatne vyhlásené sadzby vyššie než nasledujúce sadzby:
2.1	v roku 2026: 0,819 DTS za zásielku a 1,842 DTS za kilogram;
2.2	v roku 2027: 0,856 DTS za zásielku a 1,925 DTS za kilogram;
2.3	v roku 2028: 0,895 DTS za zásielku a 2,012 DTS za kilogram;
2.4	v roku 2029: 0,935 DTS za zásielku a 2,103 DTS za kilogram;
2.5	v roku 2030: 0,977 DTS za zásielku a 2,198 DTS za kilogram.
1.3.6 až 2.5[footnoteRef:6] (zrušené) [6:  Číslovanie nezmenenej verzie Dohovoru.] 


3.	Pri zohľadnení maximálnych sadzieb stanovených v odseku 1.6 nesmú sadzby v danom roku spôsobiť nárast príjmu za balíček (E) s hmotnosťou 273 gramov o viac ako 10 % v porovnaní s predchádzajúcim rokom.
3.1	Počnúc sadzbami platnými od roku 2027 sa akýkoľvek nevyužitý nárast príjmu môže preniesť z predchádzajúcich rokov a uplatniť sa navyše k nárastom opísaným v odseku 3. Z jedného roka do druhého sa môže preniesť maximálne 10 percentuálnych bodov nevyužitých nárastov.

4.	Ak všetky toky listových zásielok medzi krajinami skupiny B a z krajín skupiny B do krajín skupiny A budú nižšie než 25 ton ročne v roku 2026 a 15 ton ročne od roku 2027, sadzby pre balíčky (E) sa vypočítajú takto:
4.1	V roku 2026 podľa ustanovení odseku 1.2.
4.2	Od roku 2027 sa budú uplatňovať samostatne vyhlásené  sadzby stanovené v odseku 1.4, pokiaľ príjem zo samostatne vyhlásených sadzieb za zásielku s hmotnosťou 273 gramov nepresahuje príjem vypočítaný pre rovnakú zásielku s rovnakou hmotnosťou na základe sadzieb uvedených nižšie; v opačnom prípade sa uplatnia sadzby uvedené nižšie:
4.2.1	v roku 2027: 1,322 DTS za zásielku a 2,972 DTS za kilogram;
4.2.2	v roku 2028: 1,381 DTS za zásielku a 3,106 DTS za kilogram;
4.2.3	v roku 2029: 1,443 DTS za zásielku a 3,246 DTS za kilogram;
4.2.4	v roku 2030: 1,508 DTS za zásielku a 3,392 DTS za kilogram.

5.	Pre sadzby platné v roku 2026 sa nesmie pomer medzi samostatne vyhlásenou sadzbou za zásielku a samostatne vyhlásenou sadzbou za kilogram zmeniť o viac než päť percentuálnych bodov smerom nahor alebo nadol v porovnaní s minuloročným pomerom. Pre sadzby platné v roku 2027 neexistujú žiadne obmedzenia súvisiace s uvedeným pomerom. Pokiaľ ide o sadzby platné v roku 2028 a v nasledujúcich rokoch, pomer medzi samostatne vyhlásenou sadzbou za zásielku a samostatne vyhlásenou sadzbou za kilogram sa nesmie zvýšiť ani znížiť o viac než 20 percentuálnych bodov v porovnaní s pomerom z predchádzajúceho roka.
5.1	Uplatňovanie opísané v odseku 5 nesmie viesť k zápornému pomeru medzi sadzbou za zásielku a sadzbou za kilogram.
5.2	Ďalšie špecifikácie sú uvedené vo vykonávacom poriadku.
4.[footnoteRef:7] 	(zrušený) [7:  Číslovanie nezmenenej verzie Dohovoru.] 


6.	Ak určený poštový podnik, ktorý si predchádzajúci kalendárny rok vybral samostatné vyhlásenie svojich sadzieb za balíčky (E) a na nasledujúci rok neoznámi iné samostatne vyhlásené sadzby, budú sa naďalej uplatňovať súčasné samostatne vyhlásené sadzby, ak sú v súlade s podmienkami uvedenými v tomto článku. Určený poštový podnik môže vyberať minimálne sadzby uvedené v odseku 2.
6.1	Ak určený poštový podnik, ktorý sa rozhodol samostatne nevyhlásiť svoje sadzby uplatniteľné na balíčky (E) na daný kalendárny rok, neoznámi samostatne vyhlásené sadzby na nasledujúci rok, sadzby za balíčky (E) sa zakladajú na najnižšom príjme zo zásielok s hmotnosťou 273 gramov spomedzi maximálnych sadzieb stanovených v odseku 1.6 a maximálnom zvýšení stanoveným v odseku 3, pričom sa uplatní rovnaký pomer medzi sadzbou za zásielku a sadzbou za kilogram ako v predchádzajúcom roku.
6.2	Ak určený poštový podnik neposkytne sadzby uplatniteľné na jednu prednostnú zásielku v rámci vnútroštátnych služieb rovnocenné tým, ktoré sú uvedené v odseku 1.6, najneskôr do 1. mája roka predchádzajúceho roku nadobudnutia platnosti sadzieb, budú sa uplatňovať sadzby uplatniteľné na  jednu prednostnú zásielku použité na výpočet pre predchádzajúci rok pre príslušný určený poštový podnik. Ak príslušný určený poštový podnik v žiadnom predchádzajúcom roku neoznámil Medzinárodnému úradu sadzby platné pre jednu prednostnú zásielku, budú sa uplatňovať minimálne sadzby uvedené v odseku 2.
6.2.1	Ak sa k 1. máju roka predchádzajúceho roku uplatňovania sadzieb sadzby uplatniteľné na prednostnú  zásielku znížili v porovnaní so sadzbami oznámenými v predchádzajúcom roku, príslušný určený poštový podnik je povinný informovať Medzinárodný úrad o každom znížení vnútroštátnych sadzieb uvedených v tomto článku.
6.[footnoteRef:8] 	(zrušený) [8:  Číslovanie nezmenenej verzie Dohovoru.] 


7.	Určený poštový podnik členskej krajiny, ktorého celkový ročný objem prijatých listových zásielok v roku 2018 prekročil 75 000 ton (podľa príslušných oficiálnych informácií poskytnutých Medzinárodnému úradu alebo akýchkoľvek iných oficiálne prístupných informácií vyhodnotených Medzinárodným úradom), môže samostatne vyhlásiť sadzby pre balíčky (E), ktoré sa budú líšiť od sadzieb pre toky listových zásielok zo štátov skupiny B, ktoré nepresiahnu 25 ton ročne v roku 2026 a 15 ton od roku 2027, alebo zo štátov skupiny C, ktoré neprekročia 75 ton za kalendárny rok, na ktorý sa sadzby vzťahujú. Uvedený určený poštový podnik má tiež právo neuplatniť maximálnu hranicu zvýšenia príjmu určenú v odseku 3 na toky zásielok do jeho krajiny, z jeho krajiny a medzi jeho krajinou a akoukoľvek inou krajinou.
7.1	Ak sa určený poštový podnik členskej krajiny odvoláva na ustanovenia odseku 7, všetky ostatné príslušné určené poštové podniky (vrátane tých uvedených v skupine B a C, ktorých toky odchádzajúcich zásielok sú uvedené v odseku 7) môžu postupovať rovnako a samostatne vyhlásiť sadzby pre balíčky (E) vo vzťahu k uvedenému určenému poštovému podniku bez toho, aby podliehali obmedzeniam maximálneho zvýšenia príjmov uvedeným v odseku 3. 
7.2	Pokiaľ ide o príslušné určené poštové podniky, ktoré sa rozhodnú uplatňovať samostatne vyhlásené sadzby podľa ustanovení odseku 7.1 (vrátane tých uvedených v skupine B a C, ktorých toky odchádzajúcich zásielok sú uvedené v odseku 7), rovnaké podmienky samostatného vyhlásenia sadzieb určeného poštového podniku, ktorý uplatnil ustanovenia odseku 7, sa uplatňujú recipročne. Ustanovenia odsekov 8.1 a 8.2 sa rovnako uplatňujú na všetky ostatné príslušné určené poštové podniky.
7.3	Od roku 2027, ak určený poštový podnik uplatní samostatne vyhlásené sadzby v súlade s ustanoveniami odsekov 7.1 a 1.4, pomer medzi sadzbou za zásielku a sadzbou za kilogram musí byť identický, s možnou odchýlkou 0,1 percentuálneho bodu.

8.	Revízia pomeru nákladov k sadzbe
8.1	Ak kompetentný orgán dohľadu nad tým určeným poštovým podnikom, ktorý uplatní možnosť uvedenú v odseku 7, určí, že na pokrytie všetkých nákladov na vybavenie a doručenie balíčkov (E) musí samostatne vyhlásená sadzba daného určeného poštového podniku vychádzať z pomeru nákladov k sadzbe vyššieho než 70 % vnútroštátnej sadzby za jednu zásielku, potom môže pomer nákladov k sadzbe pre daný určený poštový podnik prekročiť 70 %, avšak tento pomer nákladov k sadzbe, ktorý sa má použiť, nesmie byť vyšší ako jeden percentuálny bod nad 70 % alebo nad pomerom nákladov k sadzbe, ktorý sa použil na výpočet momentálne platných samostatne vyhlásených sadzieb, podľa toho, ktorá suma je vyššia, nesmie prekročiť 80 % a daný určený poštový podnik musí Medzinárodnému úradu spolu s oznámením podľa odseku 1.4 zaslať aj všetky doplňujúce informácie vrátane písomného potvrdenia týchto informácií vyššie uvedeným orgánom. Ak daný určený poštový podnik zvýši svoj pomer nákladov k sadzbe na základe rozhodnutia kompetentného orgánu v tomto zmysle, úradne oznámi tento pomer Medzinárodnému úradu najneskôr do 1. mája roka predchádzajúceho roku, v ktorom sa tento pomer uplatní. Ďalšie špecifikácie súvisiace s nákladmi a príjmami, ktoré sa majú použiť na výpočet pomeru nákladov k sadzbe, sú uvedené vo vykonávacom poriadku.
8.2	Ak kompetentný orgán dohľadu nad určeným poštovým podnikom zaradeným do skupiny C určí, že na pokrytie všetkých nákladov na vybavenie a doručenie balíčkov (E) musia maximálne sadzby určeného poštového podniku vychádzať z pomeru nákladov k sadzbe vyššieho než 70 % vnútroštátnej sadzby za jednu zásielku, potom môže pomer nákladov k sadzbe pre daný určený poštový podnik prekročiť 70 %, avšak daný určený poštový podnik musí Medzinárodnému úradu spolu s oznámením podľa odseku 1 zaslať aj všetky doplňujúce informácie vrátane písomného potvrdenia týchto informácií vyššie uvedeným orgánom. Ak daný určený poštový podnik zvýši svoj pomer nákladov k sadzbe na základe rozhodnutia kompetentného orgánu v tomto zmysle, úradne oznámi tento pomer Medzinárodnému úradu najneskôr do 1. mája roka predchádzajúceho roku, v ktorom sa tento pomer uplatní. Ďalšie špecifikácie súvisiace s nákladmi a príjmami, ktoré sa majú použiť na výpočet pomeru nákladov k sadzbe, sú uvedené vo vykonávacom poriadku.
9. až 10.3[footnoteRef:9] (zrušené) [9:  Číslovanie nezmenenej verzie Dohovoru.] 

‎
9.	Ak si určený poštový podnik zvolí možnosť samostatne vyhlásiť sadzby podľa odseku 7, potom by mal daný určený poštový podnik zvážiť nediskriminujúce sprístupnenie poplatkov upravených podľa objemu a vzdialenosti odosielajúcim určeným poštovým podnikom členských krajín Únie, už zverejnených, pokiaľ je to možné, v rámci vnútroštátnej služby prijímajúceho určeného poštového podniku pre rovnocenné služby, na základe vzájomne výhodnej bilaterálnej obchodnej dohody, podľa pravidiel národného regulačného orgánu.

10.	Všetky dodatočné podmienky a postupy pre samostatné vyhlásenie sadzieb platných pre balíčky (E) sú stanovené vo vykonávacom poriadku.

11.	K tomuto článku sa neuplatňuje žiadna výhrada.


Článok XVI
(Článok 30 pozmenený)
Terminálne odmeny. Ustanovenia na stanovenie sadzieb odmien za listové zásielky obsahujúce dokumenty (formáty P a G)

1. až 4.[footnoteRef:10] (zrušené) [10:  Číslovanie nezmenenej verzie Dohovoru.] 


1.	Sadzby odmien za zásielku a za kilogram pre listové zásielky malého formátu (P) a veľkého formátu (G) obsahujúce dokumenty sa vypočítajú na základe 70 % sadzby za listovú zásielku malého 20 gramového formátu (P) a za listovú zásielku veľkého 175 gramového formátu (G), bez DPH a ďalších poplatkov. 

2.	Rada pre poštovú prevádzku definuje podmienky, ktoré sa uplatňujú na výpočet sadzieb, ako aj prevádzkové, štatistické a účtovné postupy potrebné na výmenu záverov oddelených podľa formátu. 

3.	Sadzby v priebehu daného roku nepredstavujú zvýšenie prímov pochádzajúcich z terminálnych odmien o viac než 13 % za listovú zásielku formátu P a formátu G s hmotnosťou 42,3 gramov. 

4.	Sadzby uplatňované na listové zásielky malého formátu (P) a veľkého formátu (G) nemôžu presiahnuť:
4.1	v roku 2026: 0,473 DTS za zásielku a 3,692 DTS za kilogram;
4.2	v roku 2027: 0,508 DTS za zásielku a 3,969 DTS za kilogram;
4.3	v roku 2028: 0,546 DTS za zásielku a 4,267 DTS za kilogram;
4.4	v roku 2029: 0,587 DTS za zásielku a 4,587 DTS za kilogram;
4.5	v roku 2030: 0,631 DTS za zásielku a 4,931 DTS za kilogram.

9. ať 9.4[footnoteRef:11] (zrušené) [11:  Číslovanie nezmenenej verzie Dohovoru.] 


5.	Sadzby uplatňované na listové zásielky malého formátu (P) a veľkého formátu (G) nemôžu byť nižšie ako nasledujúce hodnoty:
5.1	v roku 2026: 0,345 DTS za zásielku a 2,690 DTS za kilogram;
5.2	v roku 2027: 0,361 DTS za zásielku a 2,811 DTS za kilogram;
5.3	v roku 2028: 0,377 DTS za zásielku a 2,937 DTS za kilogram;
5.4	v roku 2029: 0,394 DTS za zásielku a 3,069 DTS za kilogram;
5.5	v roku 2030: 0,412 DTS za zásielku a 3,207 DTS za kilogram.

11. až 17.[footnoteRef:12] (zrušené) [12:  Číslovanie nezmenenej verzie Dohovoru.] 


6.	K tomuto článku sa neuplatňuje žiadna výhrada.


Článok XVII
(Článok 31 zrušený)
Terminálne odmeny. Ustanovenia platné pre toky zásielok smerom k určeným poštovým podnikom, od určených poštových podnikov a medzi určenými poštovými podnikmi prechodného systému


(zrušený)


Článok XVIII
(Článok 32 pozmenený)
Fond na zlepšovanie kvality služby

1.	S výnimkou vriec M, zásielok CCRI/IBRS a hromadných zásielok sú terminálne odmeny, ktoré majú zaplatiť všetky krajiny zaradené do kategórie najmenej rozvinutých krajín a do skupiny C, na účely terminálnych odmien a Fondu na zlepšovanie kvality služby, zvýšené o 20 % zo sadzieb uvedených v článku 28, 29 alebo 30, na účely tvorby zdrojov Fondu na zlepšovanie kvality služby v týchto krajinách. Platba takéhoto druhu sa nekoná medzi krajinami skupiny C.

2.	S výnimkou vriec M, zásielok CCRI/IBRS a hromadných zásielok sú terminálne odmeny, ktoré majú zaplatiť krajiny zaradené do kategórie krajín skupiny A krajinám zaradeným do kategórie krajín skupiny C, iným ako najmenej rozvinutým krajinám uvedeným v odseku 1 tohto článku, zvýšené o 10 % zo sadzieb uvedených v článku 28, 29 alebo 30, a to na účely tvorby zdrojov Fondu na zlepšovanie kvality služby v týchto krajinách.

3.	S výnimkou vriec M, zásielok CCRI/IBRS a hromadných zásielok, sú terminálne odmeny, ktoré majú zaplatiť krajiny zaradené do kategórie krajín skupiny B (s výnimkou tých, ktoré sa pripojili k cieľovému systému od roku 2016) krajinám zaradeným do kategórie krajín skupiny C, iným ako najmenej rozvinutým krajinám uvedeným v odseku 1 tohto článku, zvýšené o 10 % zo sadzieb uvedených v článkoch 28, 29 alebo 30, a to na účely tvorby zdrojov Fondu na zlepšovanie kvality služby v týchto krajinách.

4.	S výnimkou vriec M, zásielok CCRI/IBRS a hromadných zásielok, sú terminálne odmeny, ktoré majú zaplatiť krajiny zaradené do kategórie krajín skupiny B, ktoré sa pripojili k cieľovému systému od roku 2016, krajinám zaradeným do kategórie krajín skupiny C, iným ako najmenej rozvinutým krajinám uvedeným v odseku 1 tohto článku, zvýšené o 5 % zo sadzieb uvedených v článku 28, 29 alebo 30, a to na účely tvorby zdrojov Fondu na zlepšovanie kvality služby v týchto krajinách.

5.	S výnimkou vriec M, zásielok CCRI/IBRS a hromadných zásielok, sú terminálne odmeny, ktoré majú zaplatiť krajiny zaradené do kategórie krajín skupín A a B krajinám zaradeným do kategórie krajín skupiny B, ktoré sa pripojili k cieľovému systému od roku 2016, zvýšené o 1 %, ktoré musí byť zaplatené do spoločného fondu založeného na účely zlepšenia kvality služby v krajinách zaradených do kategórie krajín skupín B a C a spravovaného v súlade s príslušnými postupmi ustanovenými Radou pre poštovú prevádzku.

6.	S výnimkou vriec M, zásielok CCRI a hromadných zásielok, sú terminálne odmeny, ktoré majú zaplatiť krajiny zaradené do kategórie krajín skupín A a B, v prípade krajín zaradených do skupiny B, ktoré sa pripojili k cieľovému systému od roku 2016, zvýšené o 0,5 %, ktoré musí byť uhradené na osobitný účet v rámci spoločného fondu uvedeného v odseku 5, určeného na zlepšenie kvality služieb v krajinách zaradených do skupiny C, klasifikovaných Organizáciou Spojených národov ako menej rozvinuté krajiny, a spravovaného v súlade s príslušnými postupmi stanovenými Radou pre poštovú prevádzku.

7.	S výhradou príslušných postupov stanovených Radou pre poštovú prevádzku, sa všetky nepoužité sumy príspevkov vypočítané podľa odseku 1 až 4 tohto článku a naakumulované vo Fonde na zlepšovanie kvality služby v priebehu štyroch predchádzajúcich referenčných rokov (rok 2018 je najvzdialenejší referenčný rok)  prevedú na spoločný fond podľa odseku 5 tohto článku. Na účely tohto odseku sa na spoločný fond, ako je definované vyššie, prevedú len prostriedky, ktoré neboli použité na projekty zlepšovania kvality služby, schválené Fondom na zlepšovanie kvality služby počas dvoch rokov nasledujúcich po prijatí posledných platieb prispievaných súm v ktoromkoľvek štvorročnom období.

8.	Kumulované terminálne odmeny, ktoré sa majú zaplatiť na účely tvorby zdrojov Fondu na zlepšovanie kvality služby v krajinách skupiny C, sú ohraničené stropom vo výške 20 000 DTS ročne pre každú prijímajúcu krajinu. Dodatočné sumy žiadané na dosiahnutie tohto stropu sú fakturované krajinám skupiny A a B, a to v pomere k vymieňaným množstvám. 

9.	Rada pre poštovú prevádzku príjme alebo aktualizuje postupy pre financovanie projektov Fondu na zlepšovanie kvality služby. 


Článok XIX
(Článok 33 pozmenený)
Ustanovenia na stanovenie sadzieb za balíky

1.	Všeobecné ustanovenia
1.1	V roku 2026 sa za balíky vymieňané medzi dvoma určenými poštovými podnikmi vyberajú príchodné pozemné podiely vypočítané kombináciou základnej sadzby za balík a základnej sadzby za kilogram, ktoré sú určené vo vykonávacom poriadku. 
1.1.1	V roku 2026 musí minimálna univerzálna základná sadzba zodpovedať 4,250 DTS za balík s hmotnosťou 5 kilogramov. Vyplýva to z uplatnenia nasledujúceho vzorca: 2,850 DTS za balík plus 0,280 DTS za kilogram. Každý určený poštový podnik vyberá aspoň túto minimálnu univerzálnu základnú sadzbu.

1.1.2	Určené poštové podniky môžu zvýšiť svoje základné sadzby za balík a za kilogram až o 40 % v závislosti od poskytovaných prvkov služieb, a to podľa ustanovení vykonávacieho poriadku.  
1.1.3	Podiely uvedené v odsekoch 1.1, 1.1.1 a 1.1.2 sú na ťarchu určeného poštového podniku krajiny pôvodu s výnimkou prípadov, keď vykonávací poriadok predpokladá odchýlky od tejto zásady.
1.1.4	Príchodné pozemné podiely musia byť jednotné pre celé územie každej krajiny.
1.2	Počnúc sadzbami platnými od roku 2027 každý určený poštový podnik oznamuje Medzinárodnému úradu svoje vnútroštátne sadzby pre rovnocenné služby na účely stanovenia maximálnych sadzieb pre balíky.
1.2.1	Maximálne sadzby špecifické pre jednotlivé krajiny sa určujú na základe lineárnej regresie siedmich bodov, ktoré zodpovedajú 100 % výšky sadzieb bez daní za jednotlivú prednostnú zásielku pri rovnocenných vnútroštátnych službách uplatniteľných na poštové balíky so službou sledovaného dodávania s hmotnosťou 250 a 500 gramov a 1, 2, 5, 10 a 20 kilogramov.
1.2.2	Vnútroštátna sadzba za jednu zásielku zodpovedajúca balíku, ktorú ponúka určený poštový podnik vo svojom vnútroštátnom styku a ktorá je v platnosti od 1. mája roka predchádzajúceho roku, v ktorom sa budú uplatňovať sadzby za balíky, zodpovedá maximálnym rozmerom a tvarom stanoveným pre poštové balíky.
1.2.3	Ak sa pri rovnocennej vnútroštátnej službe uplatňujú sadzby podľa zón, použije sa stredná sadzba tak, ako je to uvedené vo vykonávacom poriadku, a na určenie strednej sadzby sa vylúčia vnútroštátne sadzby pre zóny, ktoré spolu nesusedia. Prípadne určenie zónovej sadzby, ktorá sa má použiť, môže tiež vychádzať zo skutočnej váženej priemernej vzdialenosti balíkov (za posledný kalendárny rok).
1.2.4	Ak sa sadzby uplatňované na jednotlivú prednostnú zásielku pri rovnocenných vnútroštátnych službách určujú výlučne na základe veľkosti alebo rozmerov zásielky, a nie na základe jej hmotnosti, tieto sadzby sa použijú na určenie hodnôt uvedených v odseku 1.2.1 v súlade s podmienkami stanovenými vo vykonávacom poriadku.
1.2.5	Určený poštový podnik krajiny skupiny C si môže zvoliť možnosť neoznámiť svoje vnútroštátne sadzby v súlade s príslušnými ustanoveniami odseku 4.
1.2.6	Ak určený poštový podnik neposkytne sadzby uplatňované pre jednotlivú prednostnú zásielku pri rovnocenných vnútroštátnych službách uvedených v odseku 1.2 najneskôr do 1.. mája roka predchádzajúceho roku, v ktorom sadzby nadobudnú platnosť, uplatnia sa sadzby uplatňované pre jednotlivú prednostnú zásielku, ktoré sa používali v predchádzajúcom roku v prípade príslušného určeného poštového podniku. Ak príslušný poštový podnik neoznámil Medzinárodnému úradu sadzby uplatňovné pre jednotlivú prednostnú zásielku za ktorýkoľvek predchádzajúci rok, uplatnia sa minimálne sadzby uvedené v odseku 5.
1.2.6.1	Ak najneskôr do 1. mája roka predchádzajúceho roku, v ktorom sadzby nadobudnú platnosť, došlo k zníženiu sadzieb platných pre jednotlivú prednostnú zásielku oproti sadzbám oznámeným pre predchádzajúci rok, príslušný určený poštový podnik informuje Medzinárodný úrad o každom takomto znížení vnútroštátnych sadzieb uvedených v tomto článku.
1.3	Okrem toho môžu určené poštové podniky, najneskôr do 1. mája roka predchádzajúceho roku uplatňovania samostatne vyhlásených sadzieb odmien, oznámiť Medzinárodnému úradu svoje samostatne vyhlásené sadzby za zásielku a za kilogram, vyjadrené v miestnej mene alebo v DTS, ktoré sa budú uplatňovať na balíky v nasledujúcom kalendárnom roku. Medzinárodný úrad každoročne prepočíta samostatne vyhlásené sadzby, ktoré mu boli oznámené v miestnej mene, na DTS. Na výpočet sadzieb v DTS Medzinárodný úrad použije priemerný mesačný výmenný kurz stanovený na základe údajov zaznamenaných počas päťmesačného obdobia končiaceho sa posledným februárovým dňom roka predchádzajúceho roku, v ktorom sa budú uplatňovať samostatne vyhlásené sadzby. Výsledné sadzby sa oznamujú prostredníctvom obežníka Medzinárodného úradu najneskôr do 1..júla roka predchádzajúceho roku uplatňovania samostatne vyhlásených sadzieb.

2.	Pri priemernej hmotnosti balíka 4,652 kilogramu nesmú byť samostatne vyhlásené sadzby vyššie než maximálny ročný príjem určený takto:
2.1	2027: 25 % príjmu vypočítaného pri hmotnosti 4,652 kilogramu na základe maximálnych sadzieb uvedených v odseku 1.2 a 75 % príjmu vypočítaného pri hmotnosti 4,652 kilogramu na základe príchodných pozemných podielov platných v roku 2026;
2.2	2028: 50 % príjmu vypočítaného pri hmotnosti 4,652 kilogramu na základe maximálnych sadzieb uvedených v odseku 1.2 a 50 % príjmu vypočítaného pri hmotnosti 4,652 kilogramu na základe príchodných pozemných podielov platných v roku 2026;
2.3	2029: 75 % príjmu vypočítaného pri hmotnosti 4,652 kilogramu na základe maximálnych sadzieb uvedených v odseku 1.2 a 25 % príjmu vypočítaného pri hmotnosti 4,652 kilogramu na základe príchodných pozemných podielov platných v roku 2026;
2.4	2030: 100 % príjmu vypočítaného pri hmotnosti 4,652 kilogramu na základe maximálnych sadzieb uvedených v odseku 1.2; 
[bookmark: _Hlk190182777]2.5	Na účely odsekov 2.1 až 2.4 vyššie sú príchodné pozemné podiely základnými sadzbami za balík a za kilogram podľa odseku 1.1 platnými v roku 2026, zvýšenými o 40 % a zníženými o 1,200 DTS za balík. Zníženie o 1,200 DTS sa neuplatňuje na určené poštové podniky, ktorých vnútroštátne sadzby oznámené podľa odseku 1.2.1 zahŕňajú potvrdenie o dodaní.

3.	Maximálne ročné zvýšenia a zníženia
3.1	Ak je maximálny ročný príjem uvedený v odseku 2 vyšší než príjem z predchádzajúceho roka zvýšený o 20 %, potom príjem z predchádzajúceho roka zvýšený o 20 % nahrádza maximálny príjem uvedený v odseku 2.
3.2.	Ak je maximálny ročný príjem uvedený v odseku 2 nižší než príjem z predchádzajúceho roka znížený o 10 %, potom príjem z predchádzajúceho roka znížený o 10 % nahrádza maximálny príjem uvedený v odseku 2.
3.3	Pre sadzby platné v roku 2027 je príjem z predchádzajúceho roka príjem vypočítaný pri hmotnosti 4,652 kilogramu na základe základných sadzieb za balík a za kilogram podľa odseku 1.1 platných v roku 2026 zvýšených o 40 % a znížených o 1,200 DTS za balík.
3.3.1	Zníženie o 1, 200 DTS podľa odseku 3.3 sa nevzťahuje na určené poštové podniky, ktorých vnútroštátne sadzby oznámené podľa odseku 1.2.1 obsahujú potvrdenie o dodaní.
3.4	Pre sadzby platné od roku 2028 je príjem z predchádzajúceho roka príjem vypočítaný pri hmotnosti 4,652 kilogramu na základe samostatne vyhlásených sadzieb za zásielku a za kilogram.

4.	Počnúc sadzbami platnými od roku 2027, ak kompetentný orgán dohľadu nad určeným poštovým podnikom v krajine skupiny C určí, že vnútroštátne sadzby podľa odseku 1.2.1 nie sú stanovené vo vzťahu k nákladom, určený poštový podnik môže nahradiť maximálny príjem podľa odsekov 2 a 3 základnými sadzbami za balík a za kilogram podľa odseku 1.1 platnými v roku 2026, zvýšenými o 40 % a následne zníženými o 
1,200 DTS za balík. Počnúc sadzbami platnými od roku 2028 môže určený poštový podnik, ktorý sa dovoláva ustanovení odseku 4, uplatniť na tieto sadzby ročné zvýšenie o 4,5 %.
4.1	Rozhodnutie kompetentného orgánu uvedené v odseku 4 sa predkladá Medzinárodnému úradu písomne najneskôr do 1..mája roka predchádzajúceho roku, v ktorom sadzby nadobudnú platnosť.
4.2	Určený poštový podnik, ktorý sa dovoláva ustanovení odseku 4, samostatne vyhlási sadzbu za balík a sadzbu za kilogram v súlade so všetkými ostatnými ustanoveniami uvedenými v tomto článku. Príjem vypočítaný pri hmotnosti 4,652 kilogramu na základe samostatne vyhlásených sadzieb nesmie presiahnuť:
4.2.1	v roku 2027: 10,697 DTS;
4.2.2	v roku 2028: 11,177 DTS;
4.2.3	v roku 2029: 11,679 DTS;
4.2.4	v roku 2030: 12,204 DTS.

5.	Ak maximálne príjmy vypočítané v súlade s ustanoveniami odsekov 2 až 4 vedú k príjmu vypočítanému pre balík s hmotnosťou 4,652 kilogramov, ktorý je nižší než príjem vypočítaný pre rovnakú zásielku s podobnou hmotnosťou na základe univerzálnych minimálnych sadzieb uvedených nižšie, samostatne vyhlásené sadzby nesmú byť vyššie než tieto sadzby:
5.1	v roku 2027: 4,560 DTS za zásielku a 0,448 DTS za kilogram;
5.2	v roku 2028: 4,765 DTS za zásielku a 0,468 DTS za kilogram;
5.3	v roku 2029: 4,979 DTS za zásielku a 0,489 DTS za kilogram;
5.4	v roku 2030: 5,203 DTS za zásielku a 0,511 DTS za kilogram.

6	Na určenie toho, či samostatne vyhlásené sadzby presahujú maximálne príjmy stanovené v odsekoch 2 až 4, sa vykoná overenie výpočtom príjmu na základe priemernej hmotnosti balíka 4,652 kilogramu. Ak oznámené samostatne vyhlásené sadzby presahujú maximálne príjmy stanovené v odsekoch 2 až 4, uplatnia sa ustanovenia odseku 7.1; v opačnom prípade si príslušný určený poštový podnik môže zvoliť zníženie svojich samostatne vyhlásených sadzieb na úroveň v súlade s ustanoveniami tohto článku. 

6.1 	Samostatne vyhlásená sadzba za balík stanovená podľa odseku 6 nesmie byť nižšia než maximálny príplatok viazaný na výkonnosť stanovený vo vykonávacom poriadku. Táto suma sa odpočíta od samostatne vyhlásenej sadzby za balík uverejnenej prostredníctvom obežníka Medzinárodného úradu najneskôr do 1. júla roka predchádzajúceho roku, v ktorom sa budú uplatňovať samostatne vyhlásené sadzby.
6.2	Určený poštový podnik môže celú alebo časť sumy stanovenej podľa odseku 6.1 získať späť poskytnutím prvkov služby v súlade s ustanoveniami stanovenými vo vykonávacom poriadku. 

7.	Ak určený poštový podnik, ktorý sa rozhodol samostatne vyhlásiť svoje sadzby platné pre balíky v predchádzajúcom kalendárnom roku, neoznámi odlišné samostatne vyhlásené sadzby pre nasledujúci rok, existujúce samostatne vyhlásené sadzby sa budú naďalej uplatňovať, pokiaľ nebudú spĺňať podmienky uvedené v tomto článku. Určený poštový podnik môže uplatňovať minimálne sadzby stanovené podľa odseku 5.

[bookmark: _Hlk189740335]7.1	Ak určený poštový podnik, ktorý sa rozhodol samostatne nevyhlásiť svoje sadzby platné pre balíky v predchádzajúcom kalendárnom roku, neoznámi samostatne vyhlásené sadzby pre nasledujúci rok, sadzby odmien sa určia na základe maximálnych príjmov stanovených podľa odsekov 2 a 3 a uplatní sa rovnaký pomer medzi sadzbou za zásielku a sadzbou za kilogram, aký platil v predchádzajúcom roku, alebo stanovený v súlade s ustanoveniami odseku 4, podľa okolností. 

8.	Počnúc sadzbami platnými od roku 2027 sa pre balíky s potvrdením o dodaní  stanovuje doplnková odmena vo výške 1,200 DTS za zásielku alebo sadzba uplatniteľná za potvrdenia o dodaní vo vnútroštátnom styku. Táto odmena sa nevypláca tým určeným poštovým podnikom, ktorých vnútroštátne sadzby oznámené podľa odseku 1.2.1 zahŕňajú potvrdenie o dodaní.
8.1	Určené poštové podniky, ktoré uplatňujú rovnocennú vnútroštátnu sadzbu, úradne oznámia Medzinárodnému úradu najneskôr do 1..mája roka predchádzajúceho roku, v ktorom sadzby nadobudnú účinnosť, výšku tejto sadzby bez daní platnú k tomuto dňu. Na výpočet sadzieb v DTS Medzinárodný úrad použije priemerný mesačný výmenný kurz stanovený na základe údajov zaznamenaných počas obdobia piatich mesiacov, ktoré sa končí posledným februárovým dňom roka predchádzajúceho roku, v ktorom sa odmena bude uplatňovať. Uplatniteľná suma sa uverejní v DTS v obežníku uvedenom v odseku 1.3.

9.	Ak boli vnútroštátne sadzby za balík s hmotnosťou 4,652 kilogramu s doručením do navzájom nesusediacich zón vylúčené z výpočtu maximálnych sadzieb podľa odseku 1.2, môže určený poštový podnik krajiny určenia uplatňovať k svojim samostatne vyhláseným sadzbám doplnkovú sadzbu za zásielky doručované do týchto zón, ktorá zodpovedá rozdielu medzi týmito hodnotami alebo je nižšia než tento rozdiel,  za podmienok stanovených vo vykonávacom poriadku. 

2. až 2.2[footnoteRef:13] (zrušené) [13:  Číslovanie nezmene  nej verzie Dohovoru.] 


10.	Každý určený poštový podnik, ktorého služby sa zúčastňujú na námornej preprave balíkov, je oprávnený požadovať námorné podiely. Tieto podiely znáša určený poštový podnik krajiny pôvodu s výnimkou prípadov, keď vykonávací poriadok predpokladá odchýlky od tejto zásady. 
10.1	Za každú použitú námornú prepravu sú námorné podiely stanovené vo vykonávacom poriadku, a to podľa príslušného stupňa vzdialenosti.  
10.2	Určené poštové podniky môžu námorný podiel vypočítaný podľa odseku 10.1 zvýšiť maximálne o 50 %. Na druhej strane ho môžu ľubovoľne znížiť. 

Článok XX
(Článok 35 pozmenený)
Osobitné ustanovenia na vyrovnávanie účtov a platby za medzinárodné poštové výmeny 

1. Vyrovnávanie účtov a platieb v rámci prevádzky uskutočňovanej podľa tohto Dohovoru (vrátane vyrovnávania a platieb za prepravu – zasielanie – poštových zásielok, vyrovnávanie a platby za spracovanie poštových zásielok v krajine určenia alebo tranzitu a vyrovnávanie a platby v rámci náhrad hradených v prípade straty, krádeže alebo poškodenia poštových zásielok) sa uskutočňuje na základe a podľa ustanovení Dohovoru a iných Aktov Únie a nevyžaduje prípravu dokumentov určeným poštovým podnikom, okrem prípadov uvedených v Aktoch Únie. 

2.	S cieľom zabezpečiť poskytovanie univerzálnych poštových služieb definovaných v článku 3, ako aj integritu medzinárodnej poštovej siete, určené poštové podniky budú realizovať platby za vykonané operácie v súlade s Aktmi Únie. Ak po vyrovnaní určený poštový podnik nezaplatí včas nesporné pohľadávky vyplývajúce z týchto operácií inému určenému podniku v súlade s príslušnými ustanoveniami Aktov Únie, môže určený poštový podnik – veriteľ prerušiť poskytovanie poštových služieb podľa príslušných postupov stanovených vo vykonávacom poriadku (bez toho, aby boli dotknuté usmernenia správnej rady k  otázkam základnej a zásadnej politiky).


Článok XXI
(Článok 36 pozmenený)
Právomoc Rady pre poštovú prevádzku určiť výšku odmien a podielov

1.	Rada pre poštovú prevádzku je oprávnená stanoviť nasledujúce odmeny a, podiely a ďalšie prvky uvedené v odseku 1.3, ktoré musia zaplatiť určené poštové podniky podľa podmienok stanovených vo vykonávacom poriadku:
1.1	tranzitné odmeny za spracovanie a prepravu listových záverov aspoň jednou treťou krajinou; 
1.2	základné sadzby a odmeny za leteckú prepravu uplatňované pre letecké zásielky;
1.3	výkonnostné zložky príplatku za balíky;
1.4 	tranzitné pozemné podiely za spracovanie a prepravu balíkov prostredníctvom jednej tretej krajiny;
1.5 	námorné podiely za námornú prepravu balíkov;
1.6 	odchodné pozemné podiely na poskytovanie služby vrátenia tovarov v poštových balíkoch.

2.	Úprava, ktorú bude možné vykonať vďaka metodike zabezpečujúcej spravodlivé odmeňovanie určených poštových podnikov poskytujúcich služby, sa musí opierať o reprezentatívne a spoľahlivé finančné a ekonomické údaje. Prípadná zmena, o ktorej by sa rozhodlo, nadobudne účinnosť od dátumu určeného Radou pre poštovú prevádzku

Článok XXII
Nadobudnutie platnosti a doba platnosti dodatkového protokolu k Svetovému poštovému dohovoru

Tento dodatkový protokol nadobúda platnosť 1. januára 2027 (s výnimkou článkov IV, V, X,  XII až XIX a XXI, ako aj zmien a doplnení v odsekoch 2.1, 2.4 a 3.3 článku VIII a v odsekoch 4.2, 6.1.1.1 a 6.1.1bis článku IX, ktoré nadobudnú platnosť 1. januára 2026) a zostane v platnosti na dobu neurčitú.

Na dôkaz toho splnomocnenci vlád členských krajín vypracovali tento dodatkový protokol, ktorý má rovnakú platnosť a trvanie, ako keby boli jeho ustanovenia vložené do textu Svetového poštového dohovoru, a podpísali ho v jednom vyhotovení, ktoré je uložené u generálneho riaditeľa Medzinárodného úradu. Medzinárodný úrad Svetovej poštovej únie odovzdá každej členskej krajine jednu kópiu.

V Dubaji, 19. septembra 2025


